APSTIPRINĀTS

AS “Publisko aktīvu pārvaldītājs Possessor”

Iepirkuma komisijas sēdē

2020.gada 21.septembrī

ar protokolu Nr.42

AS “Publisko aktīvu pārvaldītājs Possessor”

**Publisko iepirkumu likuma 2.pielikumā minētā pakalpojuma**

Iepirkuma

“AS “Publisko aktīvu pārvaldītājs Possessor” ēku un teritorijas

K.Valdemāra ielā 31, Rīgā, apsardze”

NOLIKUMS

Identifikācijas Nr.POSSESSOR/2020/64

Rīga, 2020

I.VISPĀRĪGĀ INFORMĀCIJA

**1. Iepirkuma procedūra, nosaukums un identifikācijas numurs:**

1.1. Iepirkuma procedūra organizēta saskaņā ar Publisko iepirkumu likuma 10.panta pirmo daļu (turpmāk – Iepirkums).

1.2. Iepirkuma nosaukums – “AS “Publisko aktīvu pārvaldītājs Possessor” ēku un teritorijas K.Valdemāra ielā 31, Rīgā, apsardze”.

1.3. Identifikācijas Nr.POSSESSOR/2020/64.

1.4. Iepirkuma nolikums satur vispārīgās prasības, kas attiecas uz to Iepirkuma procedūru, kuras profilā Iepirkuma nolikums ir pievienots. Iepirkuma nolikums satur informācijas daļas (informācija par Pasūtītāju, detalizēta informācija par Iepirkuma priekšmetu, piegādātāju kvalifikācijas prasības, Tehniskās specifikācijas un finanšu piedāvājuma prasības, Iepirkuma līguma projekts, veidlapas u.c. informācija), kas ir pieejamas attiecīgās Iepirkuma procedūras profila datos, Elektronisko iepirkumu sistēmas e-konkursu apakšsistēmā (turpmāk – EIS), publicētie pielikumi ir Iepirkuma nolikuma neatņemamas sastāvdaļas.

1.5. CPV kods: 79710000-4 (Apsardzes pakalpojumi).

**2. Pasūtītājs:**

AS “Publisko aktīvu pārvaldītājs Possessor” (turpmāk – Pasūtītājs)

Reģistrācijas Nr.40003192154

Adrese: K.Valdemāra iela 31, Rīga, LV-1887

Tālrunis: 67021358

Mājas lapas adrese: [www.possessor.gov.lv](http://www.possessor.gov.lv)

Pircēja profils EIS - https://www.eis.gov.lv/EKEIS/Supplier/Organizer/539

**3. Pasūtītāja kontaktpersonas:**

3.1. Par Iepirkuma procedūru - Administratīvā departamenta vadītāja Ingrīda Purmale, e-pasts: [Ingrida.Purmale@possessor.gov.lv](mailto:Ingrida.Purmale@possessor.gov.lv), tālr.: 67021319 un Administratīvā departamenta iepirkuma speciāliste Eva Jonāse, e-pasts: [Eva.Jonase@possessor.gov.lv](mailto:Eva.Jonase@possessor.gov.lv), tālr.: 67021336.

3.2. Par Iepirkuma priekšmetu – Administratīvā departamenta saimniecības pārzinis Andris Timma, tālr. 29468638, e-pasts [Andris.Timma@possessor.gov.lv](mailto:Andris.Timma@possessor.gov.lv).

**4. Pretendenti:**

4.1. Pretendents ir juridiskā persona vai šādu personu apvienība jebkurā to kombinācijā, kuram ir tiesības un pieredze sniegt Tehniskajā specifikācijā noteiktajām prasībām (Iepirkuma nolikuma 1.pielikums) atbilstošu pakalpojumu.

4.2. Ja piedāvājumu Iepirkumam iesniedz piegādātāju apvienība, piedāvājumam pievieno piegādātāju apvienības dalībnieku parakstītu vienošanos, kurā norāda:

4.2.1. piegādātāju apvienības dalībnieku apliecinājumu par sadarbību nākotnē Iepirkuma līguma izpildē;

4.2.2. Iepirkuma līguma daļas, kuras izpildīs katrs no piegādātāju apvienības dalībniekiem;

4.2.3. apliecinājumu, ka, ja tiks pieņemts lēmums piegādātāju apvienībai piešķirt Iepirkuma līguma slēgšanas tiesības, visi piegādātāju apvienības dalībnieki vienosies par apvienības dalībnieku atbildības sadalījumu Iepirkuma līguma izpildei;

4.2.4. dalībnieku, kurš pilnvarots parakstīt piedāvājumu un pārstāvēt piegādātāju apvienību Iepirkumā, kā arī parakstīt iepirkuma līgumu.

4.3. Ja pretendents ir piegādātāju apvienība un vienošanā nav atrunātas pārstāvības tiesības vai nav izsniegta pilnvara, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

4.4. Ja piegādātāju apvienību atzīst par Iepirkuma uzvarētāju, tās dalībnieki pirms Iepirkuma līguma noslēgšanas pēc savas izvēles nodibina vai nu personālsabiedrību vai arī noslēdz sabiedrības līgumu, iesniedzot Pasūtītājam sabiedrības līguma apliecinātu kopiju. Neizpildot šajā punktā minēto prasību, Pasūtītājs uzskatīs, ka piegādātāju apvienība ir atteikusies noslēgt Iepirkuma līgumu.

4.5.Visiem Iepirkuma pretendentiem piemēro vienādus noteikumus.

1. **Apakšuzņēmēji:**
   1. Pretendents Iepirkuma līguma izpildē ir tiesīgs piesaistīt apakšuzņēmējus.
   2. Pretendents savā piedāvājumā norāda visus apakšuzņēmējus, un katram šādam apakšuzņēmējam izpildei nododamo Iepirkuma līguma daļu.
      1. Pretendents piedāvājumam pievieno rakstiskus apakšuzņēmēju apliecinājumus par apakšuzņēmēja piedalīšanos Iepirkumā, kā arī apakšuzņēmēja gatavību veikt apakšuzņēmējiem nododamo darbu sarakstā norādītos darbus un/vai nodot Pretendenta rīcībā darbu veikšanai nepieciešamos resursus gadījumā, ja ar Pretendentu tiks noslēgts Iepirkuma līgums.
      2. Pretendents nav tiesīgs bez saskaņošanas ar Pasūtītāju veikt piedāvājumā norādītā personāla vai apakšuzņēmēju nomaiņu un iesaistīt papildu apakšuzņēmējus Iepirkuma līguma izpildē.
      3. Piedāvājumā norādītā personāla vai apakšuzņēmēja nomaiņa notiek tikai Iepirkuma līgumā norādītajā kārtībā un gadījumos, saskaņā ar Publisko iepirkumu likuma 62.pantā noteikto kārtību.
   3. Viena un tā paša apakšuzņēmēja kandidatūra var tikt norādīta vairāku pretendentu piedāvājumos.

**6. Līguma izpildes vieta un izpildes termiņš:**

6.1. Līguma izpildes vieta – K.Valdemāra iela 31, Rīga.

6.2. Paredzamais līguma izpildes termiņš – no **2020.gada 1.novembra uz 2 (diviem) gadiem**.

6.3. Iepirkuma līgums tiks noslēgts par visu Iepirkuma priekšmeta apjomu uz 2 (diviem) gadiem vai līdz Līguma summas 120 000.00 EUR bez PVN sasniegšanai atkarībā no tā, kurš no nosacījumiem iestāsies pirmais.

7. **Iepirkuma nolikuma saņemšana un papildu informācijas sniegšana**

7.1. Iepirkuma nolikums, nolikuma grozījumi un atbildes uz ieinteresēto piegādātāju jautājumiem ir publiski pieejamas Pasūtītāja tīmekļvietnē <https://www.possessor.gov.lv> sadaļā “Iepirkumi” un EIS [www.eis.gov.lv](http://www.eis.gov.lv). Jautājumu vai Iepirkuma nolikuma grozījumu gadījumā norādītajās mājas lapās Iepirkuma komisija ievietos papildu informāciju.

7.2. Ieinteresētais piegādātājs apņemas sekot līdzi turpmākajām izmaiņām Iepirkuma nolikumā, kā arī Iepirkuma komisijas sniegtajām atbildēm uz ieinteresēto piegādātāju jautājumiem. Ja minētos dokumentus un ziņas Pasūtītājs ir ievietojis tīmekļvietnē https://www.possessor.gov.lv sadaļā “Iepirkumi” un EIS [www.eis.gov.lv](http://www.eis.gov.lv), tiek uzskatīts, ka ieinteresētais piegādātājs tos ir saņēmis un ar tiem iepazinies.

7.3. Ieinteresētais piegādātājs EIS e-konkursu apakšsistēmā Iepirkuma sadaļā var reģistrēties kā nolikuma saņēmējs, ja tas ir reģistrēts EIS kā piegādātājs[[1]](#footnote-1).

7.4. Ja Iepirkuma komisija no ieinteresētā piegādātāja saņem rakstisku jautājumu par Iepirkuma norisi, atbildi tā sniedz rakstiskā veidā 3 (trīs) darbdienu laikā no jautājuma saņemšanas dienas, bet ne vēlāk kā 4 (četras) kalendārās dienas pirms piedāvājumu iesniegšanas termiņa beigām, ja jautājums ir saņemts savlaicīgi. Uz ieinteresēto piegādātāju vēlāk uzdotajiem jautājumiem vai papildu informācijas pieprasījumiem Iepirkuma komisija atbildi nesniegs.

## II PRASĪBAS ATTIECĪBĀ UZ PIEDĀVĀJUMA IESNIEGŠANU UN NOFORMĒJUMU

**8. Piedāvājuma iesniegšana, datums, laiks un kārtība:**

8.1.Pretendenta piedāvājums jāiesniedz elektroniski līdz **2020.gada 5.oktobra, plkst.15:00**. EIS e-konkursu apakšsistēmā.

**8.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Iepirkuma nolikumam.**

**9. Prasības piedāvājumu noformēšanai:**

9.1. Piedāvājumu jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:

9.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Iepirkuma sadaļā ievietotās veidnes;

9.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas veidnes, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).

9.2. pieteikuma veidlapa jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.

9.3. Pretendents pieteikuma parakstīšanai izmanto elektroniskās informācijas sistēmā iestrādāto paraksta rīku, kas nodrošina elektroniskā dokumenta parakstītāja identitātes apstiprināšanu vai elektronisko parakstu, kas atbilst normatīvajiem aktiem par elektronisko dokumentu un elektroniskā paraksta statusu. *(sk. EIS sistēmā Iepirkuma sadaļā pievienotās datnes)*. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā). Var tikt izmantots sistēmā iestrādātais paraksta rīks, kas nodrošina elektroniskā dokumenta parakstītāja identitātes apstiprināšanu.

9.4. Citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai parakstot ar drošu elektronisko parakstu.

9.5. Piedāvājums jāiesniedz latviešu valodā vai, ja to oriģināli ir svešvalodā, attiecīgajam dokumentam jāpievieno tā tulkojums latviešu valodā.

9.6. Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā punktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.

9.7. Piedāvājumā iekļautajiem dokumentiem ir jābūt skaidri salasāmiem bez labojumiem.

9.8. Informāciju, kas ir komercnoslēpums atbilstoši Komerclikuma 19.pantam vai tā uzskatāma par konfidenciālu informāciju, pretendents norāda savā piedāvājumā. Komercnoslēpums vai konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju.

9.9. Iesniedzot piedāvājumu, pretendents pilnībā atzīst visus Iepirkuma nolikumā (t.sk. tā pielikumos un veidnēs, kuras ir ievietotas EIS e-konkursu apakšsistēmas Iepirkuma sadaļā) ietvertos nosacījumus.

9.10. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus.

**10. Piedāvājumu atvēršana:**

10.1. Iepirkuma komisija piedāvājumus atver **2020.gada 5.oktobrī, plkst.15.00** tūlīt pēc Iepirkuma nolikuma 8.1.punktā noteiktā piedāvājumu iesniegšanas termiņa beigām. Iesniegto piedāvājumu atvēršanas procesam var sekot līdzi tiešsaistes režīmā EIS e-konkursu apakšsistēmā.

10.2. Pēc visu piedāvājumu atvēršanas piedāvājumu atvēršanas sanāksme tiek slēgta.

10.3. Piedāvājumu atvēršanas norisi, kā arī visas nosauktās ziņas, Iepirkuma komisijas sekretārs protokolē piedāvājumu atvēršanas sanāksmes protokolā. Piedāvājumu atvēršanas sanāksmes protokols 3 (trīs) darbdienu laikā pēc atvēršanas sanāksmes tiek ievietots tīmekļvietnē [www.possessor.gov.lv](http://www.possessor.gov.lv) sadaļā “Iepirkumi” un EIS [www.eis.gov.lv](http://www.eis.gov.lv) e-konkursu apakšsistēmā Iepirkuma sadaļā.

10.4. Pretendentu atlasi, piedāvājumu atbilstības pārbaudi un piedāvājumu vērtēšanu Iepirkuma komisija veic slēgtā sēdē. Pasūtītājs neizsniedz protokolus, izņemot piedāvājumu atvēršanas sanāksmes protokolu, kamēr notiek pieteikumu vai piedāvājumu vērtēšana.

10.5. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk kā 10 (desmit) minūtes pēc piedāvājumu iesniegšanas termiņa beigām Iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

III PRETENDENTU KVALIFIKĀCIJAS PRASĪBAS UN IESNIEDZAMIE DOKUMENTI

**11.** **Pretendentu atlase:**

* 1. Pretendentu kvalifikācijas prasības un atlases nosacījumi ir obligātai visiem pretendentiem, kas vēlas iegūt tiesības slēgt Iepirkuma līgumu.
  2. Iesniedzot Iepirkuma nolikumā pieprasītos dokumentus, Pretendents apliecina, ka tā kvalifikācija ir pietiekama Iepirkuma līguma izpildei, kā arī tā pieredze ir atbilstoša Iepirkuma nolikuma prasībām.
  3. Saskaņā ar Publisko iepirkumu likuma 49.pantu pretendents kā sākotnējo pierādījumu atbilstībai Iepirkuma nolikuma 12.punktā noteiktajām pretendentu atlases prasībām var iesniegt Eiropas vienoto Iepirkuma procedūras dokumentu (turpmāk – ESPD).
  4. Ja piegādātājs izvēlējies iesniegt ESPD, lai apliecinātu, ka tas atbilst paziņojumā par līgumu vai Iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka to kvalifikācija atbilst paziņojumā par līgumu vai Iepirkuma procedūras dokumentos noteiktajām prasībām, un par piegādātāja norādīto apakšuzņēmēju, kura sniedzamo pakalpojumu vērtība ir vismaz 10% procenti no Iepirkuma līguma vērtības. Piegādātāju apvienība iesniedz atsevišķu ESPD par katru tās dalībnieku (pieejams <http://eur-lex.europa.eu/legal-content/LV/TXT/PDF/?uri=CELEX:32016R0007&from=LV> (aizpildāms tās 2.pielikums)).
  5. Ja pretendents izvēlējies iesniegt ESPD, lai apliecinātu, ka tas atbilst Iepirkuma nolikumā noteiktajām pretendentu atlases prasībām, Iepirkuma komisija jebkurā brīdī Iepirkuma procedūras laikā var lūgt jebkuram pretendentam iesniegt visus vajadzīgos sertifikātus un apliecinošos dokumentus vai daļu no tiem, ja tas ir nepieciešams Iepirkuma pareizas norises nodrošināšanai.

**12. Atlases prasības un iesniedzamie dokumenti:**

|  |  |  |
| --- | --- | --- |
| Nr. | Atlases prasība | Iesniedzamie dokumenti |
| 12.1. | Pretendents ir reģistrēts Latvijas Republikā spēkā esošos normatīvajos aktos noteiktajā kārtībā. | Par Latvijas Republikā reģistrēto Pretendentu reģistrāciju informācija tiks iegūta publiski pieejamā datu bāzē. Pretendentam, kas nav reģistrēts Latvijas Republikas Uzņēmumu reģistra Komercreģistra iestādē vai līdzvērtīgas iestādes Eiropas Savienības valstī, jāiesniedz dokuments, kas apliecina, tā normatīvajos aktos noteikto reģistrāciju. Ārvalstīs reģistrētam Pretendentam jāiesniedz kompetentas attiecīgās valsts institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| 12.2. | Uz Pretendentu neattiecas Publisko iepirkumu likuma 42.panta pirmajā daļā noteiktie izslēgšanas gadījumi. | Pretendenta atbilstības izvērtēšanai Iepirkuma komisija iegūst informāciju Latvijas Republikā spēkā esošajos normatīvajos aktos noteiktajā kārtībā, izmantojot tajos noteikto informācijas sistēmu vai citu Iepirkuma komisijai pieejamu informāciju, kas ir attiecināma uz izslēgšanas noteikumu pārbaudi. |
| 12.3. | Pretendenta pieteikums dalībai Iepirkumā. | Pretendenta pieteikums dalībai Iepirkumā (Iepirkuma nolikuma 2.pielikums). |
| 12.4. | Pretendenta finanšu piedāvājums. Finanšu piedāvājumam jābūt izteiktam *euro,* atsevišķi norādot piedāvājuma cenu diennaktī un kopējo līgumcenu 2 (diviem) gadiem bez pievienotās vērtības nodokļa un cenu ar pievienoto vērtības nodokli. Pretendents Finanšu piedāvājumā norādītajā cenā ietver visas ar Iepirkuma priekšmetu saistītās izmaksas. Pretendentam aprēķinā jāiekļauj visas Latvijas Republikas spēkā esošajos normatīvajos aktos noteiktās piemaksas darbiniekiem par darbu brīvdienās, svētku dienās un nakts stundās, sociālās izmaksas, kā arī Tehniskajā specifikācijā norādīto prasību izpildei nepieciešamās papildus izmaksas (drošības sistēmu apkope un uzturēšana, speclīdzekļi, ekipējums, u.c.). | Pretendenta finanšu piedāvājums (Iepirkuma nolikuma 3.pielikums). |
| 12.5. | Pretendentam ir specialās atļaujas (licences) fiziskās un tehniskās apsardzes darbības veikšanai. | Speciālās atļaujas (licences) fiziskās un tehniskās apsardzes darbības veikšanai, kas izsniegtas Pretendentam, kopijas. |
| 12.6. | Pretendentam saskaņā ar likuma “Par valsts noslēpumu” 7.panta piekto daļu un 2018.gada 10.jūlija Ministru kabineta noteikumu Nr.417 “Industriālās drošības sertifikāta noteikumi” nosacījumiem ir spēkā esošs trešās kategorijas industriālās drošības sertifikāts.  Minētā prasība neattiecas uz Drošības sistēmu[[2]](#footnote-2) tehniskā aprīkojuma un iekārtu tehnisko apkopju un uzturēšanas veicējiem, kuri piesaistīti kā apakšuzņēmēji vai personu apvienības dalībnieki. | LR Satversmes aizsardzības biroja izsniegta spēkā esoša Industriālā drošības sertifikāta, kas izsniegts Pretendentam, kopija, saskaņā ar 2004.gada 6.janvāra Ministru kabineta noteikumu Nr.21 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi” nosacījumiem. |
| 12.7. | Pretendentam ir profesionālās civiltiesiskās atbildības apdrošināšanas polise saskaņā ar Ministru kabineta 2015.gada 3.februāra noteikumu Nr.58 “Noteikumi par civiltiesiskās atbildības obligāto apdrošināšanu apsardzes darbībā” prasībām. | Pretendenta spēkā esoša profesionālās civiltiesiskās atbildības apdrošināšanas polises kopija. |
| 12.8. | Pretendentam ir vismaz 3 (trīs) gadu pieredze Tehniskajā specifikācijā minēto pakalpojumu sniegšanā līdzvērtīgā apjomā.  Ar līdzvērtīgu apjomu šī iepirkuma ietvaros saprot:  1) vismaz 1 (viena) objekta tehniskā un fiziskā apsardze un šī objekta Drošības sistēmu tehniskās apkopes un uzturēšanas pakalpojumu sniegšana;  2) vismaz 1 (viena) tādas valsts vai pašvaldību kapitālsabiedrības, valsts vai pašvaldību institūcijas, ja šai objektā cita starpā notiek darbs ar valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificēto informāciju,  vai nacionālajai drošībai nozīmīgas komercsabiedrības tehniskā un fiziskā apsardze. | Pretendenta rakstisks apliecinājums par pieredzes atbilstību Iepirkuma nolikuma 12.8.punktā izvirzītajām prasībām, ar informāciju par Pretendenta iepriekšējo pieredzi Tehniskajā specifikācijā minēto pakalpojumu veikšanā (saraksts ar apsargājamajiem objektiem, kuros pēdējos 3 (trīs) gados līdz piedāvājuma iesniegšanas dienai ir sniegts pakalpojums, norādot šobrīd apsargājamos objektus, nodarbināto apsardzes darbinieku skaitu, pakalpojuma saņēmēju, apjomu un sadarbības ilgumu) (Iepirkuma nolikuma 4.pielikums).  Papildus pieredzes apliecinājumam Pretendents pievieno pozitīvas atsauksmes (rekomendācijas) par sniegto pakalpojumu kvalitātes novērtējumu, kas izsniegtas ne agrāk kā 3 (trīs) gadus līdz piedāvājuma iesniegšanas dienai, un kuras tiks ņemtas vērā saimnieciski izdevīgākā piedāvājuma noteikšanai. |
| 12.9. | Pretendentam ir darbinieki ar šāda pakalpojuma sniegšanai nepieciešamo kvalifikāciju (apsardzes sertifikāti un trešās kategorijas atļauja pieejai konfidenciāliem valsts noslēpuma objektiem).  Minētā kvalifikācijas prasība (apsardzes sertifikāti un trešās kategorijas atļauja pieejai konfidenciāliem valsts noslēpuma objektiem) neattiecas uz Pretendenta darbiniekiem, kuri nodrošinās Drošības sistēmu tehniskā aprīkojuma un iekārtu tehnisko apkopi un uzturēšanu. | Pretendenta apliecinājums, ka Pasūtītāja apsargājamajā ēkā norīkotajiem apsardzes darbiniekiem ir apsardzes sertifikāti un trešās kategorijas atļauja pieejai konfidenciāliem valsts noslēpuma objektiem, pievienojot konkrēto darbinieku apsardzes sertifikātu un atļauju kopijas. |
| 12.10. | Pretendenta Tehniskais piedāvājums jāsagatavo un jāiesniedz saskaņā ar Iepirkuma nolikuma Tehniskās specifikācijas prasībām. | Pretendenta Tehniskais piedāvājums (Iepirkuma nolikuma 5.pielikums). |
| 12.11. | Pretendenta pārstāvis ir veicis ēku un teritorijas K.Valdemāra ielā 31, Rīgā (turpmāk – Objekts) apskati[[3]](#footnote-3) dabā ar 3.2.punktā norādīto kontaktpersonu. | Pasūtītāja kontaktpersonas izsniegta izziņa, ka Pretendenta pārstāvis ir veicis Objekta apskati dabā (Iepirkuma nolikuma 6.pielikums). |

**IV PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJS**

13. Piedāvājuma vērtēšana notiek secīgi šādos posmos:

13.1. Iepirkuma komisija vērtēs Pretendenta piedāvājuma noformējuma atbilstību Iepirkuma nolikuma prasībām. Ja Iepirkuma komisija vērtēšanas procesā konstatēs tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz Pretendentu, Pretendents no līdzdalības Iepirkumā tiks izslēgts;

13.2. Iepirkuma komisija vērtēs Pretendenta piedāvājuma atbilstību Iepirkuma nolikuma III sadaļā noteiktajām prasībām;

13.3. Iepirkumu komisija vērtēs Pretendenta Tehniskā piedāvājuma atbilstību Iepirkuma nolikuma Tehniskās specifikācijas prasībām. Ja Iepirkuma komisija konstatēs pretendenta Tehniskā piedāvājuma neatbilstību Iepirkuma nolikuma prasībām, Pretendents no turpmākas dalības Iepirkumā tiks izslēgts.

13.4. Iepirkuma komisija pārbaudīs vai Pretendenta iesniegtais Finanšu piedāvājums atbilst Iepirkuma nolikuma 12.4.punkta prasībām, vai Finanšu piedāvājumā nav aritmētisku kļūdu. Aritmētisko kļūdu gadījumā Iepirkuma komisija labo Pretendenta piedāvājuma aritmētiskās kļūdas saskaņā ar Publisko iepirkuma likuma 41.panta devīto daļu. Par kļūdu labojumu un laboto piedāvājuma summu Iepirkuma komisija paziņo Pretendentam, un vērtējot Finanšu piedāvājumu, Iepirkuma komisija ņem vērā labojumus;

13.5. saimnieciski izdevīgākā piedāvājuma izvēle.

14. Pretendenti, kuri ir izturējuši iepriekšējā posma vērtēšanu, piedalās nākamā posma vērtēšanā.

15. Ja Pasūtītājam radīsies šaubas, ka Pretendenta piedāvājums ir uzskatāms par nepamatoti lētu piedāvājumu, Pasūtītājs pieprasīs Pretendentam paskaidrojumus par piedāvāto līgumcenu. Pirms piedāvājuma iespējamās noraidīšanas Pasūtītājs rakstveidā pieprasīs detalizētu paskaidrojumu par būtiskajiem piedāvājuma nosacījumiem un, konsultējoties ar Pretendentu, izvērtē visus tā sniegtos skaidrojumus saskaņā ar Publisko iepirkumu likuma 53.pantā noteikto. Ja Pretendenta piedāvājums tiks atzīts par nepamatoti lētu piedāvājumu, Pretendents no turpmākas dalības Iepirkumā tiks izslēgts.

16. Iepirkuma komisija pārbaudi par Publisko iepirkumu likuma 42. panta pirmajā daļā noteikto pretendentu izslēgšanas gadījumu esamību veic attiecībā uz katru Pretendentu, kuram atbilstoši paziņojumā par līgumu un Iepirkuma procedūras dokumentos noteiktajām prasībām un izraudzītajam piedāvājuma izvēles kritērijiem būtu piešķiramas līguma slēgšanas tiesības.

17. Pretendentu izslēgšanas gadījumi tiks pārbaudīti Publisko iepirkumu likuma 42.pantā noteiktajā kārtībā.

18. Ja uz Pretendentu attiecas Publisko iepirkumu likuma 42.panta pirmajā daļā minētie izslēgšanas gadījumi, Iepirkuma komisija pieprasīs Pretendentam iesniegt apliecinājumu.

19. Ja Pretendents neiesniedz prasīto skaidrojumu un pierādījumus, Iepirkuma komisija izslēdz Pretendentu no dalības Iepirkuma procedūrā saskaņā ar Publisko iepirkumu likuma 42.panta pirmajā daļā minēto izslēgšanas gadījumu esamību.

20. Iepirkuma komisija izslēdz Pretendentu no tālākās dalības Iepirkuma procedūrā jebkurā no vērtēšanas posmiem gadījumos, ja:

20.1. Pretendents neatbilst šajā Iepirkuma nolikumā norādītajiem atlases kritērijiem (Iepirkuma nolikuma 12.punkts);

20.2. norādījis nepatiesas ziņas;

20.3. nav sniedzis ziņas par atbilstību minētajiem kritērijiem (nav iesniedzis visus 12.punktā norādītos dokumentus vai prasīto informāciju);

20.4. nav norādījis visas izmaksas;

20.5. piedāvājums neatbilst Latvijas Republikā spēkā esošajos normatīvajos aktos un Iepirkuma nolikumā norādītajām prasībām;

20.6. Pretendenta piedāvājums ir ar nepamatoti zemu cenu.

**21. Piedāvājuma izvēles kritērijs:**

21.1. No Iepirkuma nolikuma prasībām atbilstošajiem piedāvājumiem par uzvarētāju tiks atzīts Pretendents, kura piedāvājums atbildīs visām Iepirkuma nolikumā un Tehniskajā specifikācijā noteiktajām prasībām un būs saimnieciski visizdevīgākais piedāvājums.

21.2. Par saimnieciski visizdevīgāko tiek atzīts piedāvājums, kurš saņēmis vislielāko punktu skaitu saskaņā ar šādiem kritērijiem:

|  |  |  |  |
| --- | --- | --- | --- |
| **Nr.**  **p.k.** | **Vērtēšanas kritērijs** | **Maksimālais punktu skaits** | **Punktu aprēķināšanas formula** |
| **1.** | **Kopējā līgumcena 2 (diviem) gadiem (C)** | 70 | C =70 x (B/A) , kur  70 – maksimāli iespējamais punktu skaits;  A-Pretendenta piedāvājuma kopējā līgumcena 2 (diviem) gadiem;  B-viszemākā piedāvātā kopējā līgumcena 2 (diviem) gadiem;  C- attiecīgā piedāvājuma iegūtie punkti. |
| **2.** | **Pretendenta kapacitāte (P)** - kritērijs tiek vērtēts pēc Pretendenta apsargājamo objektu skaita, proti, vai Pretendentam ir prasmes un iemaņas sniegt tehniskās un fiziskās apsardzes, kā arī Drošības sistēmu tehniskā aprīkojuma un iekārtu tehniskās apkopes un uzturēšanas pakalpojumu vairākām valsts vai pašvaldību kapitālsabiedrībām, valsts vai pašvaldību institūcijām vai nacionālajai drošībai nozīmīgām komercsabiedrībām, piemērojot principu: Augsta kapacitāte – vidēja kapacitāte – zema kapacitāte. Maksimālais punktu skaits – 20. | | |
|  | **Vērtējums “Augsta kapacitāte”** | 20 | Pretendentam šobrīd ir noslēgti 10 vai vairāk fiziskās un tehniskās apsardzes, t.sk., objektos uzstādīto drošības sistēmu apkalpošanas un uzturēšanas, pakalpojumu līgumi **vai** pakalpojuma saņēmēju sarakstā ir 4 vai vairāk valsts vai pašvaldību kapitālsabiedrības, valsts vai pašvaldību institūcijas vai nacionālajai drošībai nozīmīgas komercsabiedrības, kas apliecina pretendenta priekšrocības objektu, kur cita starpā notiek darbs ar valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificēto informāciju, apsardzē. |
|  | **Vērtējums “Vidēja kapacitāte”** | 10 | Pretendentam šobrīd ir noslēgti 6 līdz 9 fiziskās un tehniskās apsardzes, t.sk., objektos uzstādīto drošības sistēmu apkalpošanas un uzturēšanas, pakalpojumu līgumi **vai** pakalpojuma saņēmēju sarakstā ir 3 valsts vai pašvaldību kapitālsabiedrības, valsts vai pašvaldību institūcijas vai nacionālajai drošībai nozīmīgas komercsabiedrības, kas apliecina pretendenta priekšrocības objektu, kur cita starpā notiek darbs ar valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificēto informāciju, apsardzē. |
|  | **Vērtējums “Zema kapacitāte”** | 5 | Pretendentam šobrīd ir noslēgti 2 līdz 5 fiziskās un tehniskās apsardzes, t.sk., objektos uzstādīto drošības sistēmu apkalpošanas un uzturēšanas, pakalpojumu līgumi **vai** pakalpojuma saņēmēju sarakstā ir 2 valsts vai pašvaldību kapitālsabiedrības, valsts vai pašvaldību institūcijas vai nacionālajai drošībai nozīmīga komercsabiedrības, kas apliecina pretendenta priekšrocības objektu, kur cita starpā notiek darbs ar valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificēto informāciju, apsardzē. |
| **3.** | **Pakalpojuma sniegšanas kvalitāte** **(K)** - kritērijs tiek vērtēts pēc saņemto rekomendāciju vai atsauksmju satura, izvērtējot Pretendenta sniegto apsardzes un drošības sistēmu tehniskā aprīkojuma un iekārtu tehniskās apkopes un uzturēšanas pakalpojumu kvalitāti, kas norādīta rekomendācijās, piemērojot principu: izcila kvalitāte – vidēja kvalitāte – apmierinoša kvalitāte. Maksimālais punktu skaits – 10. | | |
|  | **Vērtējums “Izcila kvalitāte”** | 10 | Iesniegtas 5 vai vairāk pozitīvas rekomendācijas, kurās atspoguļota informācija par Pretendenta sniegto pakalpojumu kvalitāti. |
|  | **Vērtējums “Vidēja kvalitāte”** | 5 | Iesniegtas 2 līdz 4 pozitīvas rekomendācijas, kurās atspoguļota informācija par Pretendenta sniegto pakalpojumu kvalitāti. |
|  | **Vērtējums “Apmierinoša kvalitāte”** | 1 | Iesniegta 1 pozitīva rekomendācija, kurā atspoguļota informācija par Pretendenta sniegto pakalpojumu kvalitāti . |

**S = C + P + K**

21.3. Kritēriju punkti tiek summēti (S) un par saimnieciski visizdevīgāko piedāvājumu iesniegušo tiks atzīts Pretendents, kura piedāvājums saņēmis lielāko punktu skaitu. Gadījumā, ja vairākiem Pretendentiem būs vienāds punktu skaits, Iepirkuma komisija līguma slēgšanas tiesības piešķirs tam Pretendentam, kurš finanšu piedāvājumā būs piedāvājis zemāko kopējo apsardzes maksu diennaktī.

21.4. Ja izraudzītais Pretendents atsakās slēgt Iepirkuma līgumu vai būs izslēdzams no dalības Iepirkumā sakarā ar Publisko iepirkumu likuma 42.panta pirmajā daļā minēto izslēgšanas gadījumu esamību, Iepirkuma komisija ir tiesīga izvēlēties nākamo saimnieciski izdevīgāko piedāvājumu. Ja arī nākamais izraudzītais Pretendents atsakās slēgt Iepirkuma līgumu, Iepirkuma komisija pieņem lēmumu izbeigt Iepirkuma procedūru, neizvēloties nevienu piedāvājumu.

21.5. Par pieņemto lēmumu Iepirkuma komisija informēs Pretendentus 3 (trīs) darbdienu laikā pēc lēmuma pieņemšanas.

# 22. Lēmums par Iepirkuma izbeigšanu bez Iepirkuma līguma noslēgšanas vai pārtraukšanu

22.1. Iepirkuma komisija var pieņemt lēmumu par Iepirkuma procedūras izbeigšanu bez rezultātiem Publisko iepirkumu likumā noteiktajos gadījumos.

22.2. Pasūtītājs var pieņemt lēmumu par Iepirkuma procedūras pārtraukšanu, ja tam ir objektīvs pamatojums.

**23. Iepirkuma komisijas tiesības:**

23.1. pārbaudīt nepieciešamo informāciju kompetentā institūcijā, oficiālās vai publiski pieejamās informācijas sistēmās vai citos publiski pieejamos avotos, ja tas nepieciešams Pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai, kā arī lūgt, lai Pretendents izskaidro dokumentus un informāciju, kas iesniegti Iepirkuma komisijai, un uzrāda to oriģinālus;

23.2. izslēgt Pretendenta piedāvājumu no tālākas vērtēšanas gadījumā, ja jebkurā vērtēšanas stadijā atklājas, ka Pretendents nav sniedzis nepieciešamās ziņas vai sniedzis nepatiesas ziņas;

23.3. noraidīt visus piedāvājumus, kas neatbilst Iepirkuma nolikuma prasībām;

23.4. labot aritmētiskās kļūdas Pretendenta finanšu piedāvājumā, informējot par to Pretendentu;

23.5. pieaicināt atzinumu sniegšanai neatkarīgus ekspertus ar padomdevēja tiesībām;

23.6. ja Pretendents atsakās slēgt Iepirkuma līgumu, izvēlēties slēgt Iepirkuma līgumu ar nākamo Pretendentu, kura piedāvājums ir saimnieciski izdevīgākais;

23.7. citas Iepirkuma komisijas tiesības saskaņā ar Publisko iepirkumu likumu, Iepirkuma nolikumu un Latvijas Republikā spēkā esošajiem normatīvajiem aktiem.

**24.  Pretendenta tiesības:**

24.1. pieprasīt Iepirkuma komisijai papildu informāciju par Iepirkumu, iesniedzot rakstisku pieprasījumu;

24.2. pirms piedāvājuma iesniegšanas termiņa beigām grozīt vai atsaukt iesniegto piedāvājumu;

24.3. piedalīties piedāvājumu atvēršanas sanāksmē;

24.4. citas Pretendenta tiesības saskaņā ar Publisko iepirkumu likumu, Iepirkuma nolikumu un Latvijas Republikā spēkā esošajiem normatīvajiem aktiem.

**VII LĪGUMISKIE NOSACĪJUMI**

25. Pasūtītājs slēgs Iepirkuma līgumu (Iepirkuma nolikuma 7.pielikums) ar izraudzīto Pretendentu, kuram, saskaņā ar Iepirkuma nolikumā un Publisko iepirkumu likuma noteikto kārtību, ir piešķirtas Iepirkuma līguma slēgšanas tiesības, saskaņā ar Publisko iepirkumu likuma 60. panta sesto daļu - ne agrāk kā nākamajā darbdienā pēc nogaidīšanas termiņa beigām, ja Iepirkumu uzraudzības birojam nav Publisko iepirkumu likuma 68.pantā noteiktajā kārtībā iesniegts iesniegums par Iepirkuma procedūras pārkāpumiem. Iepirkuma līgums tiek sagatavots, pamatojoties uz Iepirkuma komisijas lēmumu par Iepirkuma līguma slēgšanas tiesību piešķiršanu, pretendenta iesniegto piedāvājumu un saskaņā ar Iepirkuma nolikuma Tehniskās specifikācijas noteikumiem.

26. Pretendentam, kuriem piešķirtas Iepirkuma līguma slēgšanas tiesības, Iepirkuma līgums jāparaksta 5 (piecu) darbdienu laikā no Pasūtītāja nosūtītā uzaicinājuma parakstīt Iepirkuma līgumu (arī e-pasta veidā) nosūtīšanas dienas. Ja norādītajā termiņā minētais pretendents neparaksta Iepirkuma līgumu, tas tiek uzskatīts par atteikumu slēgt Iepirkuma līgumu. Pasūtītājs patur tiesības noteikt arī garāku Iepirkuma līguma parakstīšanas termiņu.

27. Ja izraudzītais pretendents atsakās slēgt Iepirkuma līgumu ar Pasūtītāju, Pasūtītājs var pieņemt lēmumu slēgt Iepirkuma līgumu ar nākamo pretendentu, kurš ir atbilstošs Iepirkuma nolikumā un Publisko iepirkumu likumā noteiktajām prasībām un kura piedāvājums atbilst Iepirkuma nolikuma prasībām un ir nākamais saimnieciski izdevīgākais piedāvājums.

Iepirkuma nolikumam ir šādi pielikumi:

1.pielikums – Tehniskā specifikācija;

2.pielikums – Pieteikuma forma (forma);

3.pielikums – Finanšu piedāvājuma forma (forma);

4.pielikums – Apliecinājums par pieredzi (forma);

5.pielikums – Tehniskā piedāvājuma forma (forma);

6.pielikums – Objekta apsekošanas akts uz (forma);

7.pielikums – Līguma un nodošanas un pieņemšanas akta projekts.

**Nolikuma 1.pielikums**

**Nr.POSSESSOR/2020/64**

**TEHNISKĀ SPECIFIKĀCIJA**

**“AS “Publisko aktīvu pārvaldītājs Possessor” ēku un teritorijas**

**K.Valdemāra ielā 31, Rīgā, apsardze”**

Iepirkuma identifikācijas Nr.: **POSSESSOR/2020/64**

**1. Vispārīgie noteikumi:**

1.1. Apsargājamais Objekts – AS “Publisko aktīvu pārvaldītājs Possessor” (turpmāk tekstā – Pasūtītājs) ēkas un teritorija K.Valdemāra ielā 31, Rīgā (turpmāk tekstā - Objekts), kā arī materiālās vērtības, kas atrodas Objektā.

1.2. Objekta pirmā stāva vestibilā atrodas 1 iekšējais postenis, kurā visu diennakti (24 stundas gan darba dienās, gan brīvdienās un svētku dienās) jāatrodas **1 (vienam)** apsardzes darbiniekam.

1.3. Izpildītājs apņemas nodrošināt Objektā papildu apsardzes darbinieku(s) gadījumā, ja, pamatojoties uz ārējiem Latvijas Republikā spēkā esošiem normatīvajiem aktiem un no Pasūtītāja neatkarīgu apstākļu dēļ, šāda nepieciešamība radīsies. Šādā gadījumā Pasūtītājs un Izpildītājs vienojas par apsardzes darbinieku pienākumu un atbildības sadalījumu, veicot izmaiņas Tehniskajā specifikācijā, un atlīdzību, kas katram papildu apsardzes darbiniekam nevarēs pārsniegt Pretendenta finanšu piedāvājumā noteikto diennakts apsardzes maksu. Izpildītājam šajā gadījumā būs pienākums sniegt apsardzes pakalpojumus saskaņā ar koriģēto Tehnisko specifikāciju.

1.4. Izpildītājam jānodrošina Objekta teritorijā Pasūtītāja īpašumā un pārvaldīšanā esošajos nekustamajos īpašumos uzstādīto ugunsgrēka atklāšanas un trauksmes signalizācijas sistēmas, apsardzes signalizācijas sistēmas, videonovērošanas sistēmas (turpmāk visas sistēmas kopā - Drošības sistēmas) tehniskā aprīkojuma un iekārtu tehniskā apkope un uzturēšana, un par to bojājumiem nekavējoši jāziņo Pasūtītājam. Detalizēta informācija par visām drošības sistēmām Izpildītājam tiks sniegta Objekta apskates laikā.

|  |  |  |
| --- | --- | --- |
| **Objekts** | **Drošības sistēma** | **Pakalpojuma apraksts** |
| K.Valdemāra iela 31, Rīga | Ugunsgrēka atklāšanas un trauksmes signalizācijas sistēma | Objektā jāveic fiziskā un tehniskā apsardze un drošības sistēmu tehniskā apkope un uzturēšana |
| Apsardzes signalizācijas sistēma |
| Videonovērošanas sistēma Hikvision un 14 kameras Objekta teritorijā |
| K.Valdemāra iela 31A, Rīga | Ugunsgrēka atklāšanas un trauksmes signalizācijas sistēma | Objektā jāveic tehniskā apsardze un drošības sistēmu tehniskā apkope un uzturēšana |
| K.Valdemāra iela 31B, Rīga | Ugunsgrēka atklāšanas un trauksmes signalizācijas sistēma | Objektā jāveic tehniskā apsardze un drošības sistēmu tehniskā apkope un uzturēšana |

1.5. Objektā 1 (viena) īpaši apsargājama telpa, kur notiek darbs ar valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificēto informāciju, jānodrošina ar signalizācijas sistēmas paralēlu pieslēgumu Pretendenta operatīvās reaģēšanas pultij, kas nodrošina mobilās grupas reaģēšanas iespējas un signalizācijas sistēmas paralēlu pieslēgumu uz apsardzes pulti, kas atrodas Objekta pirmā stāva vestibilā.

1.6. Apsardze sāk dežūru postenī pēc instruktāžas, pieņemot Objektu, veic tā iekšējo un ārējo vizuālo apskati, pārbauda posteņa inventāru un dokumentāciju, kā arī tehniskos līdzekļus.

1.7. Atbildības pāreja par Objekta apsardzes nodrošināšanu no vienas apsardzes darbinieku maiņas otrai tiek fiksēta apsardzes kontroles žurnālā, kurā tiek reģistrēta šāda informācija:

* par Objekta nodošanu atbildīgo apsardzes darbinieku vārds, uzvārds un paraksts;
* Objekta nodošanas laiks;
* Objekta stāvoklis, pamatojoties uz Objekta ārējo apskati;
* par Objekta pieņemšanu atbildīgo apsardzes darbinieku vārds, uzvārds un paraksts.

1.8. Apsardzes darbinieki formas tērpu nēsāšanas un darba režīma jautājumos pakļaujas savam tiešajam priekšniekam. Citos ar Objekta apsardzi saistītos jautājumos – Pasūtītājam.

1.9. Izpildītājam jāievēro Pasūtītāja spēkā esošos iekšējās kārtības noteikumus.

**2. Prasības apsardzes darbiniekam:**

2.1. Apsardzes darbiniekiem jābūt apsardzes formā un nodrošinātiem ar Apsardzes darbības likumā paredzētajiem speciālajiem līdzekļiem.

2.2. Darbiniekam jābūt apsardzes firmas darbinieka identifikācijas kartei (norādāmā informācija: vārds, uzvārds, amata nosaukums, uzņēmuma, kuru pārstāv, nosaukums, derīguma termiņš, apsardzes sertifikāta Nr., personas foto), kas piestiprināma redzamā vietā pie apģērba.

2.3. Apsardzes darbiniekiem ir trešās kategorijas speciālā atļauja pieejai konfidenciāliem valsts noslēpuma objektiem.

**3. Apsardzes darbinieka pienākumi:**

3.1. Nepārtraukti atrasties postenī, nodrošināt Objektā sabiedrisko kārtību un veikt Objekta aizsardzību apdraudējuma gadījumā.

3.2. Apsardzes darbiniekam pastāvīgi jāatrodas iekšējā postenī un jāveic caurlaižu režīma kontrole, kā arī autotransporta iebraukšanas, izbraukšanas un stāvēšanas kontrole Objekta pagalmā saskaņā ar Pasūtītāja norādījumiem.

3.3. Trauksmes gadījumā apsardzes darbiniekiem ir jādodas uz trauksmes vietu trauksmes iemesla noskaidrošanai un nepieciešamības gadījumā jāveic atbilstošie drošības pasākumi.

3.4. Nepieļaut Objekta inventāra un citu materiālo vērtību piesavināšanos, iznešanu vai iznīcināšanu, gadījumā, ja apsardzes darbinieks konstatē vai tiek informēts par šādu darbību.

3.5. Katru dienu plkst.22.00, Objekta ieejas durvis aizslēgt, veikt iekšējo un ārējo apgaitu, nepieciešamības gadījumā aizvērt logus, izslēgt apgaismojumu Objektā, atstājot nepieciešamo dežūrgaismu.

3.6. Brīvdienās un svētku dienās Objekta ieejas durvīm ir jābūt slēgtām. Ārdurvju atslēgas glabājas pie apsardzes darbiniekiem visu diennakti.

3.7. Par visiem Objektā konstatētajiem drošības pārkāpumiem ziņot tiešajiem priekšniekiem, Pasūtītājam, veicot ierakstu dežūržurnālā, ārkārtas gadījumos – 10 (desmit) minūšu laikā nodrošināt operatīvās grupas ierašanos Objektā.

3.8. Dežūras laikā stingri ievērot Apsardzes darbības likumā paredzēto speciālo līdzekļu glabāšanas, nēsāšanas un lietošanas noteikumus, formas tērpa nēsāšanas noteikumus.

3.9. Aizturēt personas, kas nelikumīgi iekļuvušas Objektā vai mēģina to izdarīt, un aizturēto personu nekavējoties nodot policijai, vai arī atkarībā no tās veiktajām darbībām izraidīt šo personu no Objekta.

3.10. Atļaut izvest un iznest materiālās vērtības no Objekta tikai pēc attiecīgas Pasūtītāja rakstiskas atļaujas uzrādīšanas, veicot materiālo vērtību pārbaudi un salīdzinot ar atļaujā minēto.

3.11. Avārijas vai ugunsgrēka gadījumā ziņot attiecīgajam avārijas dienestam, Pasūtītājam, kā arī nekavējoties veikt pirmos pasākumus avārijas vai ugunsgrēka likvidēšanai.

**4. Posteņa apsardzes darbiniekiem aizliegts:**

4.1. Atstāt Objektu bez atļaujas un maiņas.

4.2. Smēķēt postenī, nodarboties ar lietām, kas nav nepieciešamas tiešo pienākumu veikšanai.

4.3. Pieļaut nepiederošu personu uzturēšanos postenī, kā arī uzturēties postenī ārpus sava darba laika.

4.4. Izpaust informāciju par aizsardzības sistēmām, caurlaižu režīmu un amatpersonu telefonu numurus.

4.5. Atrasties Objektā alkohola vai citu apreibinošu vielu reibuma stāvoklī.

**5. Drošības sistēmu tehniskās apkopes un uzturēšanas pakalpojuma apraksts:**

5.1. Veikt uzstādīto Drošības sistēmu tehnisko apkopi, kas ietver šādus pakalpojumus:

5.1.1. reizi 3 (trīs) mēnešos veikt detektoru darbības pārbaudi, regulēšanu un tīrīšanu;

5.1.2. reizi 3 (trīs) mēnešos veikt trauksmes pogu darbības pārbaudi;

5.1.3. reizi 3 (trīs) mēnešos veikt strāvas pārbaudi akumulatoros avārijas elektrobarošanas gadījumos un šo akumulatoru uzlādēšana;

5.1.4. reizi 3 (trīs) mēnešos veikt apsardzes signalizācijas sistēmu, ugunsaizsardzības sistēmu sirēnu darbības pārbaudi;

5.1.5. reizi 3 (trīs) mēnešos veikt apsardzes signalizācijas sistēmu, ugunsaizsardzības sistēmu kontroles – uztveršanas paneļu un bloku funkcionēšanas pārbaudi (nepieciešamības gadījumā jāveic programmnodrošinājuma modifikāciju);

5.1.6. reizi 3 (trīs) mēnešos veikt videonovērošanas sistēmu apkopi;

5.1.7. nepieciešamības gadījumā veikt nekavējošu apsardzes un/vai ugunsaizsardzības sistēmu bojājumu novēršanu (detektoru, trauksmes pogu, kabeļu u.tml. remonts), iepriekš saskaņojot ar Pasūtītāju;

5.1.8. konstatējot bojājumu Drošības sistēmā, Izpildītājs nodrošina tehniskā personāla ierašanos objektā ne vēlāk ka 4 (četru) stundu laikā un veic bojāto elementu remontu vai nomaiņu;

5.1.9. konstatējot bojājumu Drošības sistēmā, kura novēršanai nepieciešama šādu iekārtu vai elementu iegāde: drošības sistēmu vadības/kontroles paneļi, vadības/kontroles moduļi, apsardzes un ugunsaizsardzības sistēmas detektori, video ieraksta iekārtas, video novērošanas kameras, skaļruni, vadības bloki, sistēmu barošanas bloki un akumulatori, Izpildītājs informē Pasūtītāju, kas veic minēto iekārtu un elementu iegādi par saviem līdzekļiem.

5.2. Veikt par Pasūtītāja līdzekļiem iegādāto iekārtu un elementu uzstādīšanas, palaišanas un/vai ierīkošanas darbus, ja tas nepieciešams, lai novērstu bojājumus esošajā sistēmā, un šādu darbu izmaksas iekļaut Drošības sistēmas tehniskās apkopes un uzturēšanas pakalpojuma cenā.

5.3. Veikt visus nepieciešamos, arī šīs Tehniskās specifikācijas 5.1.punktā neminētos darbus, lai Drošības sistēmas uzturētu tehniskā kārtībā saskaņā ar spēkā Latvijas Republikā spēkā esošo normatīvo aktu prasībām.

5.4. Apsardzes un ugunsaizsardzības sistēmām ikmēneša tehniskās apkopes darbu un nepieciešamo materiālu un tehnisko līdzekļu izmaksas iekļaut Drošības sistēmas tehniskās apkopes un uzturēšanas pakalpojuma cenā.

5.5. Drošības sistēmas iekārtu tehniskās apkopes un remonta pakalpojumus veikt speciālistam/-iem, kurš/-i ir teorētiski apmācīti un kuram/-iem ir praktiska pieredze veikt minēto iekārtu ražotāja noteiktās tehniskās apkopes un remonta pakalpojumus.

5.6. Nodrošināt Drošības sistēmu tehnisko apkopju žurnālu uzturēšanu un aizpildīšanu.

**Nolikuma 2.pielikums**

**Nr.POSSESSOR/2020/64**

**PIETEIKUMS**

**“AS “Publisko aktīvu pārvaldītājs Possessor” ēku un teritorijas**

**K.Valdemāra ielā 31, Rīgā, apsardze”**

Iepirkuma identifikācijas Nr.: **POSSESSOR/2020/64**

**1. IESNIEDZA**

|  |  |
| --- | --- |
| **Pretendenta nosaukums** | **Rekvizīti**  **(juridiskā adrese, vienotais reģistrācijas numurs, bankas rekvizīti)** |
|  |  |

turpmāk – Pretendents.

**2. KONTAKTPERSONA**

|  |  |
| --- | --- |
| **Vārds, uzvārds** |  |
| **Adrese** |  |
| **Tālrunis** |  |
| **E-pasta adrese** |  |

ar šī pieteikuma iesniegšanu Pretendents (nosaukums):

1. piesakās piedalīties atklātā konkursā “AS “Publisko aktīvu pārvaldītājs Possessor” ēku un teritorijas K.Valdemāra ielā 31, Rīgā, apsardze”, identifikācijas Nr.POSSESSOR/2020/64 (turpmāk – Iepirkums), un piedāvā veikt AS “Publisko aktīvu pārvaldītājs Possessor” ēku un teritorijas K.Valdemāra ielā 31, Rīgā, apsardzes pakalpojumus saskaņā ar Latvijas Republikā spēkā esošajiem normatīvajiem aktiem, Tehnisko specifikāciju un finanšu piedāvājumu, kā arī šī Iepirkuma nolikuma prasībām;
2. iesniedz pieteikumu, kas sastāv no šī pieteikuma un Iepirkuma nolikumā noteiktajiem atlases dokumentiem;
3. apliecina, ka uz Pretendentu neattiecas Publisko iepirkumu likuma 42.panta pirmajā daļā minētie izslēgšanas gadījumi;
4. apliecina, ka Pretendents nekādā veidā nav ieinteresēts nevienā citā piedāvājumā, kas iesniegts šajā Iepirkuma procedūrā un nav tādu apstākļu, kuri liegtu Pretendentam piedalīties Iepirkuma procedūrā un ievērot visas Iepirkuma nolikuma un Tehniskās specifikācijas prasības;
5. apliecina, ka ar apsargājamo Objektu ir iepazinies uz vietas un apliecina, ka piedāvājumā ir iekļautas visas izmaksas par šī Objekta apsardzes pakalpojumu sniegšanu;
6. apsardzes darbības laikā garantē pilnīgu Pasūtītāja nekustamā īpašuma, informācijas un materiāli tehniskās bāzes drošību, konfidencialitātes ievērošanu;
7. iesniedzot Pasūtītājam Iepirkuma nolikumā pieprasītos personas datus, kā pārzinis nodrošinām šai personas datu iesniegšanai atbilstošu tiesisko pamatu un veicam citas darbības, lai nodrošinātu šīs iesniegšanas Pasūtītājam likumību atbilstoši piemērojamajiem ārējiem Latvijas Republikā spēkā esošiem normatīvajiem aktiem, kas regulē personas datu apstrādi un aizsardzību;
8. piekrītam personas datu apstrādei Iepirkuma veikšanai un Iepirkuma dokumentu glabāšanai;
9. apņemas noslēgt Iepirkuma līgumu, ja tiks atzīts par uzvarētāju;
10. apliecina, ka visas pieteikumā un atlases dokumentos sniegtās ziņas ir patiesas.

**3.** **Informējam, ka mūsu uzņēmums atbilst mazā / vidējā *(nevajadzīgo svītrot)* uzņēmuma statusam.**

**4. Informējam, ka iepirkuma līgumu parakstīsim elektroniskā formā/papīra formā *(nevajadzīgo svītrot)*.**

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**Nolikuma 3.pielikums**

**Nr.POSSESSOR/2020/64**

**FINANŠU PIEDĀVĀJUMS**

**“AS “Publisko aktīvu pārvaldītājs Possessor” ēku un teritorijas**

**K.Valdemāra ielā 31, Rīgā, apsardze”**

Iepirkuma identifikācijas Nr.**POSSESSOR/2020/64**

|  |  |  |
| --- | --- | --- |
|  | **Apsardzes maksa diennaktī (1 apsardzes darbinieks)\***  **EUR (bez PVN)** | **Kopējā līgumcena 2 (diviem) gadiem**  **EUR (bez PVN)** |
| **Fiziskās apsardzes pakalpojumi** |  |  |
| **Tehniskās apsardzes pakalpojumi** |  |  |
| **Drošības sistēmu tehniskā apkope un uzturēšana** |  |  |
| **Kopā EUR (bez PVN):** |  |  |
| **PVN:** |  |  |
| **Kopā EUR (ar PVN):** |  |  |

\* aprēķinā jāiekļauj visas Latvijas Republikas normatīvajos aktos noteiktās piemaksas darbiniekiem par darbu brīvdienās, svētku dienās un nakts stundās, sociālās izmaksas, kā arī Tehniskajā specifikācijā norādīto prasību izpildei nepieciešamās papildus izmaksas (Drošības sistēmu tehniskās apsardzes pakalpojumi, apkope un uzturēšana, speclīdzekļi, ekipējums u.c.)

Apstiprinām, ka apsardzes darbinieka vidējā stundas likme ir šāda:

|  |  |
| --- | --- |
| **Pakalpojuma nosaukums** | **Apsardzes darbinieka vidējā stundas likme**  **EUR (bez PVN)** |
| **Fiziskās apsardzes pakalpojumi** |  |

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**Nolikuma 4.pielikums**

**Nr.POSSESSOR/2020/64**

**Apliecinājums par pieredzi**

**“AS “Publisko aktīvu pārvaldītājs Possessor” ēku un teritorijas**

**K.Valdemāra ielā 31, Rīgā, apsardze”**

Iepirkuma identifikācijas Nr.POSSESSOR/2020/64

Pretendents (nosaukums) apliecina pieredzi Tehniskā specifikācijā noteikto pakalpojumu sniegšanā par tā pēdējos 3 (trīs) trīs gados līdz piedāvājumu iesniegšanas dienai sniegtajiem pakalpojumiem pirms piedāvājumu atvēršanas dienas.

|  |  |  |
| --- | --- | --- |
| **Apsargājamais objekts**  **(objekta adrese, telpu platība (m2),**  **nodarbināto apsardzes darbinieku skaits)** | **Pasūtītāja nosaukums, adrese, kontaktpersona, tālrunis, e-pasts** | **Pakalpojuma sniegšanas laiks (gads/mēnesis)** |
|  |  |  |
|  |  |  |
|  |  |  |
|  |  |  |

Apliecinājumam pievienojam \_\_\_\_ pozitīvas atsauksmes (rekomendācijas) par sniegto pakalpojumu kvalitātes novērtējumu no Pretendenta klientiem, kas izsniegtas ne agrāk kā 3 (trīs) gadus līdz piedāvājuma iesniegšanas dienai.

Paraksta Pretendents vai pārstāvības tiesīgā persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**Nolikuma 5.pielikums**

**Nr.POSSESSOR/2020/64**

**TEHNISKAIS PIEDĀVĀJUMS**

**“AS “Publisko aktīvu pārvaldītājs Possessor” ēku un teritorijas**

**K.Valdemāra ielā 31, Rīgā, apsardze”**

**Iepirkuma identifikācijas Nr.POSSESSOR/2020/64**

AS “Publisko aktīvu pārvaldītājs Possessor” ēku un teritorijas K.Valdemāra ielā 31, Rīgā, apsardze (turpmāk – Pakalpojums), saskaņā ar Tehnisko specifikāciju (Iepirkuma nolikuma 1.pielikums).

|  |  |  |
| --- | --- | --- |
| **N.p.k.** | **Tehniskās prasības** | **Pretendenta piedāvājums** |
| 1. | **Vispārīgie noteikumi:** |  |
| 1.1. | Apsargājamais Objekts – AS “Publisko aktīvu pārvaldītājs Possessor” (turpmāk tekstā – Pasūtītājs) ēkas un teritorija K.Valdemāra ielā 31, Rīgā (turpmāk tekstā - Objekts), kā arī materiālās vērtības, kas atrodas Objektā. |  |
| 1.2. | Objekta pirmā stāva vestibilā atrodas 1 iekšējais postenis, kurā visu diennakti (24 stundas gan darba dienās, gan brīvdienās un svētku dienās) jāatrodas **1 (vienam)** apsardzes darbiniekam. |  |
| 1.3. | Izpildītājs apņemas nodrošināt Objektā papildu apsardzes darbinieku(s) gadījumā, ja, pamatojoties uz ārējiem Latvijas Republikā spēkā esošiem normatīvajiem aktiem un no Pasūtītāja neatkarīgu apstākļu dēļ, šāda nepieciešamība radīsies. Šādā gadījumā Pasūtītājs un Izpildītājs vienojas par apsardzes darbinieku pienākumu un atbildības sadalījumu, veicot izmaiņas Tehniskajā specifikācijā, un atlīdzību, kas katram papildu apsardzes darbiniekam nevarēs pārsniegt Pretendenta finanšu piedāvājumā noteikto diennakts apsardzes maksu. Izpildītājam šajā gadījumā būs pienākums sniegt apsardzes pakalpojumus saskaņā ar koriģēto Tehnisko specifikāciju. |  |
| 1.4. | Izpildītājam jānodrošina Objekta teritorijā Pasūtītāja īpašumā un pārvaldīšanā esošajos nekustamajos īpašumos uzstādīto ugunsgrēka atklāšanas un trauksmes signalizācijas sistēmas, apsardzes signalizācijas sistēmas, videonovērošanas sistēmas (turpmāk visas sistēmas kopā - Drošības sistēmas) tehniskā aprīkojuma un iekārtu tehniskā apkope un uzturēšana, un par to bojājumiem nekavējoši jāziņo Pasūtītājam. Detalizēta informācija par visām drošības sistēmām Izpildītājam tiks sniegta Objekta apskates laikā. |  |
| 1.5. | Objektā 1 (viena) īpaši apsargājama telpa, kurā notiek darbs ar valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificēto informāciju, jānodrošina ar signalizācijas sistēmas paralēlu pieslēgumu Pretendenta operatīvās reaģēšanas pultij, kas nodrošina mobilās grupas reaģēšanas iespējas un signalizācijas sistēmas paralēlu pieslēgumu uz apsardzes pulti, kas atrodas Objekta pirmā stāva vestibilā. |  |
| 1.6. | Apsardze sāk dežūru postenī pēc instruktāžas, pieņemot Objektu, veic tā iekšējo un ārējo vizuālo apskati, pārbauda posteņa inventāru un dokumentāciju, kā arī tehniskos līdzekļus. |  |
| 1.7. | Atbildības pāreja par Objekta apsardzes nodrošināšanu no vienas apsardzes darbinieku maiņas otrai tiek fiksēta apsardzes kontroles žurnālā, kurā tiek reģistrēta šāda informācija:   * par Objekta nodošanu atbildīgo apsardzes darbinieku vārds, uzvārds un paraksts; * Objekta nodošanas laiks; * Objekta stāvoklis, pamatojoties uz Objekta ārējo apskati; * par Objekta pieņemšanu atbildīgo apsardzes darbinieku vārds, uzvārds un paraksts. |  |
| 1.8. | Apsardzes darbinieki formas tērpu nēsāšanas un darba režīma jautājumos pakļaujas savam tiešajam priekšniekam. Citos ar Objekta apsardzi saistītos jautājumos – Pasūtītājam. |  |
| 1.9. | Izpildītājam jāievēro Pasūtītāja spēkā esošos iekšējās kārtības noteikumus. |  |
| 2. | **Prasības apsardzes darbiniekam:** |  |
| 2.1. | Apsardzes darbiniekiem jābūt apsardzes formā un nodrošinātiem ar Apsardzes darbības likumā paredzētajiem speciālajiem līdzekļiem. |  |
| 2.2. | Darbiniekam jābūt apsardzes firmas darbinieka identifikācijas kartei (norādāmā informācija: vārds, uzvārds, amata nosaukums, uzņēmuma, kuru pārstāv, nosaukums, derīguma termiņš, apsardzes sertifikāta Nr., personas foto), kas piestiprināma redzamā vietā pie apģērba. |  |
| 2.3. | Apsardzes darbiniekiem ir trešās kategorijas speciālā atļauja pieejai konfidenciāliem valsts noslēpuma objektiem. |  |
| 3. | **Apsardzes darbinieka pienākumi:** |  |
| 3.1 | Nepārtraukti atrasties postenī, nodrošināt Objektā sabiedrisko kārtību un veikt Objekta aizsardzību apdraudējuma gadījumā. |  |
| 3.2. | Apsardzes darbiniekam pastāvīgi jāatrodas iekšējā postenī un jāveic caurlaižu režīma kontrole, kā arī autotransporta iebraukšanas, izbraukšanas un stāvēšanas kontrole Objekta pagalmā saskaņā ar Pasūtītāja norādījumiem. |  |
| 3.3. | Trauksmes gadījumā apsardzes darbiniekiem ir jādodas uz trauksmes vietu trauksmes iemesla noskaidrošanai un nepieciešamības gadījumā jāveic atbilstošie drošības pasākumi. |  |
| 3.4. | Nepieļaut Objekta inventāra un citu materiālo vērtību piesavināšanos, iznešanu vai iznīcināšanu, gadījumā, ja apsardzes darbinieks konstatē vai tiek informēts par šādu darbību. |  |
| 3.5. | Katru dienu plkst.22.00, Objekta ieejas durvis aizslēgt, veikt iekšējo un ārējo apgaitu, nepieciešamības gadījumā aizvērt logus, izslēgt apgaismojumu Objektā, atstājot nepieciešamo dežūrgaismu. |  |
| 3.6. | Brīvdienās un svētku dienās Objekta ieejas durvīm ir jābūt slēgtām. Ārdurvju atslēgas glabājas pie apsardzes darbiniekiem visu diennakti. |  |
| 3.7. | Par visiem Objektā konstatētajiem drošības pārkāpumiem ziņot tiešajiem priekšniekiem, Pasūtītājam, veicot ierakstu dežūržurnālā, ārkārtas gadījumos – 10 (desmit) minūšu laikā nodrošināt operatīvās grupas ierašanos Objektā. |  |
| 3.8. | Dežūras laikā stingri ievērot Apsardzes darbības likumā paredzēto speciālo līdzekļu glabāšanas, nēsāšanas un lietošanas noteikumus, formas tērpa nēsāšanas noteikumus. |  |
| 3.9. | Aizturēt personas, kas nelikumīgi iekļuvušas Objektā vai mēģina to izdarīt, un aizturēto personu nekavējoties nodot policijai, vai arī atkarībā no tās veiktajām darbībām izraidīt šo personu no Objekta. |  |
| 3.10. | Atļaut izvest un iznest materiālās vērtības no Objekta tikai pēc attiecīgas Pasūtītāja rakstiskas atļaujas uzrādīšanas, veicot materiālo vērtību pārbaudi un salīdzinot ar atļaujā minēto. |  |
| 3.11. | Avārijas vai ugunsgrēka gadījumā ziņot attiecīgajam avārijas dienestam, Pasūtītājam, kā arī nekavējoties veikt pirmos pasākumus avārijas vai ugunsgrēka likvidēšanai. |  |
| 4. | **Posteņa apsardzes darbiniekiem aizliegts:** |  |
| 4.1. | Atstāt Objektu bez atļaujas un maiņas. |  |
| 4.2. | Smēķēt postenī, nodarboties ar lietām, kas nav nepieciešamas tiešo pienākumu veikšanai. |  |
| 4.3. | Pieļaut nepiederošu personu uzturēšanos postenī, kā arī uzturēties postenī ārpus sava darba laika. |  |
| 4.4. | Izpaust informāciju par aizsardzības sistēmām, caurlaižu režīmu un amatpersonu telefonu numurus. |  |
| 4.5. | Atrasties Objektā alkohola, toksisko vai narkotisko vielu reibuma stāvoklī. |  |
| 5. | **Drošības sistēmu tehniskās apkopes un uzturēšanas pakalpojuma apraksts:** |  |
| 5.1. | 5.1. Veikt uzstādīto Drošības sistēmu tehnisko apkopi, kas ietver šādus pakalpojumus:  5.1.1. reizi 3 (trīs) mēnešos veikt detektoru darbības pārbaudi, regulēšanu un tīrīšanu;  5.1.2. reizi 3 (trīs) mēnešos veikt trauksmes pogu darbības pārbaudi;  5.1.3. reizi 3 (trīs) mēnešos veikt strāvas pārbaudi akumulatoros avārijas elektrobarošanas gadījumos un šo akumulatoru uzlādēšana;  5.1.4. reizi 3 (trīs) mēnešos veikt apsardzes signalizācijas sistēmu, ugunsaizsardzības sistēmu sirēnu darbības pārbaudi;  5.1.5. reizi 3 (trīs) mēnešos veikt apsardzes signalizācijas sistēmu, ugunsaizsardzības sistēmu kontroles – uztveršanas paneļu un bloku funkcionēšanas pārbaudi (nepieciešamības gadījumā jāveic programmnodrošinājuma modifikāciju);  5.1.6. reizi 3 (trīs) mēnešos veikt videonovērošanas sistēmu apkopi;  5.1.7. nepieciešamības gadījumā veikt nekavējošu apsardzes un/vai ugunsaizsardzības sistēmu bojājumu novēršanu (detektoru, trauksmes pogu, kabeļu u.tml. remonts), iepriekš saskaņojot ar Pasūtītāju;  5.1.8. konstatējot bojājumu Drošības sistēmā, Izpildītājs nodrošina tehniskā personāla ierašanos objektā ne vēlāk ka 4 (četru) stundu laikā un veic bojāto elementu remontu vai nomaiņu;  5.1.9. konstatējot bojājumu Drošības sistēmā, kura novēršanai nepieciešama šādu iekārtu vai elementu iegāde: drošības sistēmu vadības/kontroles paneļi, vadības/kontroles moduļi, apsardzes un ugunsaizsardzības sistēmas detektori, video ieraksta iekārtas, video novērošanas kameras, skaļruni, vadības bloki, sistēmu barošanas bloki un akumulatori, Izpildītājs informē Pasūtītāju, kas veic minēto iekārtu un elementu iegādi par saviem līdzekļiem. |  |
| 5.2. | Veikt par Pasūtītāja līdzekļiem iegādāto iekārtu un elementu uzstādīšanas, palaišanas un/vai ierīkošanas darbus, ja tas nepieciešams, lai novērstu bojājumus esošajā sistēmā, un šādu darbu izmaksas iekļaut Drošības sistēmas tehniskās apkopes un uzturēšanas pakalpojuma cenā. |  |
| 5.3. | Veikt visus nepieciešamos, arī šīs Tehniskās specifikācijas 5.1.punktā neminētos darbus, lai Drošības sistēmas uzturētu tehniskā kārtībā saskaņā ar Latvijas Republikā spēkā esošo normatīvo aktu prasībām. |  |
| 5.4. | Apsardzes un ugunsaizsardzības sistēmām ikmēneša tehniskās apkopes darbu un nepieciešamo materiālu un tehnisko līdzekļu izmaksas iekļaut Drošības sistēmas tehniskās apkopes un uzturēšanas pakalpojuma cenā. |  |
| 5.5. | Drošības sistēmas iekārtu tehniskās apkopes un remonta pakalpojumus veikt speciālistam/-iem, kurš/-i ir teorētiski apmācīti un kuram/-iem ir praktiska pieredze veikt minēto iekārtu ražotāja noteiktās tehniskās apkopes un remonta pakalpojumus. |  |
| 5.6. | Nodrošināt Drošības sistēmu tehnisko apkopju žurnālu uzturēšanu un aizpildīšanu. |  |

Pretendents vai Pretendenta pārstāvis:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**Nolikuma 6.pielikums**

**Nr.POSSESSOR/2020/64**

# 

# OBJEKTA APSEKOŠANAS AKTS

**“AS “Publisko aktīvu pārvaldītājs Possessor” ēku un teritorijas**

**K.Valdemāra ielā 31, Rīgā, apsardze”**

**Iepirkuma identifikācijas Nr.POSSESSOR/2020/64**

|  |  |  |  |  |
| --- | --- | --- | --- | --- |
| Pretendents  (nosaukums, reģ. Nr.): |  | | | |
|  | | | | |
| Pretendenta pārstāvis  (vārds, uzvārds) | Pretendenta pārstāvja  paraksts | Pasūtītāja pārstāvja vārds, uzvārds, amats,  paraksts | Objekts (adrese) | Apsekošanas datums |
|  |  | Administratīvā departamenta saimniecības pārzinis Andris Timma  \_\_\_\_\_\_\_\_\_\_\_\_\_ | K.Valdemāra iela 31, Rīga |  |

Apliecinām, ka neizpaudīsim apsekošanas laikā redzēto (iegūto) informāciju par Objekta apsardzes Drošības sistēmām kopumā.

Piezīmes:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendents vai Pretendenta pārstāvis:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**Nolikuma 7.pielikums**

**Nr.POSSESSOR/2020/64**

**IEPIRKUMA LĪGUMS Nr.POSSESSOR/2020/64 (PROJEKTS)**

**par AS “Publisko aktīvu pārvaldītājs Possessor” ēku un teritorijas apsardzi**

Rīgā 2020.gada \_\_\_.\_\_\_\_\_\_\_\_\_\_

**AS “Publisko aktīvu pārvaldītājs Possessor”**, vienotais reģistrācijas Nr.40003192154, kuru saskaņā ar statūtiem pārstāv valdes loceklis Alvis Mitenbergs, turpmāk – **Pasūtītājs**, no vienas puses, un

**\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr.\_\_\_\_\_\_\_\_\_\_\_\_\_\_\_, kuras vārdā saskaņā ar statūtiem rīkojas \_\_\_\_\_\_\_\_\_\_\_\_\_\_\_\_\_\_\_\_\_, turpmāk – **Izpildītājs**, no otras puses,

turpmāk tekstā abas puses kopā sauktas “Puses”, katra atsevišķi “Puse”, ievērojot iepirkuma “AS “Publisko aktīvu pārvaldītājs Possessor” ēku un teritorijas K.Valdemāra ielā 31, Rīgā, apsardze”, iepirkuma identifikācijas Nr.POSSESSOR/2020/64, Iepirkuma nolikumu, rezultātus un **Izpildītāja** iesniegto piedāvājumu, noslēdz šo līgumu, turpmāk - Līgums, par sekojošo:

**1. Līguma priekšmets**

* 1. **Izpildītājs** veic AS “Publisko aktīvu pārvaldītājs Possessor” ēku un teritorijas K.Valdemāra ielā 31, Rīgā, kā arī tur esošo materiālo vērtību (turpmāk – Objekts) fizisko apsardzi un saglabāšanu 24 (divdesmit četras) stundas diennaktī, apmeklētāju apkalpošanu caurlaižu režīmā saskaņā ar Latvijas Republikā spēkā esošajiem normatīvajiem aktiem, Tehnisko specifikāciju (1.pielikums), **Pasūtītāja** iekšējās kārtības noteikumiem un prasībām, ciktāl tās attiecas uz pakalpojuma sniegšanu (turpmāk – Apsardzes pakalpojumi), ievērojot likuma “Par valsts noslēpumu” un 2004.gada 6.janvāra Ministru kabineta noteikumu Nr.21 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi” nosacījumus, un **Izpildītāja** iesniegto piedāvājumu (2.pielikums). Līguma pielikumi ir Līguma neatņemamas sastāvdaļas.
  2. Objektā ir 1 (viens) iekšējās diennakts apsardzes postenis.
  3. Apsardzes pakalpojumus **Izpildītājs** uzsāk sniegt ar **2020.gada 1.novembri** (paredzamais Līguma uzsākšanas termiņš) un veic 2 (divus) gadus vai līdz Līguma summas 120 000.00 EUR (viens simts divdesmit tūkstoši *euro* un 00 centi) bez PVN sasniegšanai atkarībā no tā, kurš no nosacījumiem iestājas pirmais.
  4. Gadījumā, ja tiek pagarināts Līguma termiņš, Puses pārskata un vienojas par atlīdzību par saņemtajiem Apsardzes pakalpojumiem diennaktī turpmākajam periodam. Atlīdzības par saņemtajiem Apsardzes pakalpojumiem diennaktī sadārdzinājums nevar pārsniegt 5% (piecus procentus) no Līguma 4.2.punktā noteiktās atlīdzības.

1. **Izpildītāja pienākumi**
   1. Nodrošināt 1 (viena) apsardzes darbinieka atrašanos Objektā visu diennakti (24 (divdesmit četras)) stundas gan darba dienās, gan brīvdienās un svētku dienās).
   2. Nodrošināt Objektā papildu apsardzes darbinieku(s) gadījumā, ja, pamatojoties uz ārējiem Latvijas Republikā spēkā esošiem normatīvajiem aktiem un no **Pasūtītāja** neatkarīgu apstākļu dēļ, šāda nepieciešamība radīsies. Šādā gadījumā **Pasūtītājs** un **Izpildītājs** vienojas par apsardzes darbinieku pienākumu un atbildības sadalījumu un atlīdzību, kas katram papildu apsardzes darbiniekam nevarēs pārsniegt Līguma 4.2.punktā noteikto diennakts apsardzes maksu.
   3. Ja pamatojoties uz ārējiem Latvijas Republikā spēkā esošiem normatīvajiem aktiem un no **Pasūtītāja** neatkarīgu apstākļu dēļ, **Izpildītājam** jānodrošina Objektā papildu apsardzes darbinieku(s), **Pasūtītājs** un **Izpildītājs** vienojas par apsardzes darbinieku pienākumu un atbildības sadalījumu, veicot izmaiņas tehniskajā specifikācijā. **Izpildītājam** šajā gadījumā būs pienākums sniegt Apsardzes pakalpojumus saskaņā ar koriģēto tehnisko specifikāciju.
   4. Nodrošināt, ka **Izpildītājam** visu Apsardzes pakalpojumu sniegšanas laiku ir Latvijas Republikas Satversmes aizsardzības biroja izsniegts spēkā esošs Industriālās drošības sertifikāts un speciālās atļaujas (licences) fiziskās un tehniskās apsardzes darbības veikšanai.
   5. Nodrošināt, ka **Izpildītāja** darbiniekiem ir nepieciešamā kvalifikācija fiziskās Apsardzes pakalpojuma sniegšanai (apsardzes sertifikāti un trešās kategorijas speciālās atļaujas), kas atbilst Latvijas Republikā spēkā esošo normatīvo aktu prasībām.
   6. Saskaņot ar **Pasūtītāju** darbinieku sarakstu, kas sniegs Apsardzes pakalpojumu. Gadījumā, ja Pasūtītāju neapmierina kāda **Izpildītāja** apsardzes darbinieka sniegto Apsardzes pakalpojumu kvalitāte vai tā kvalifikācija neatbilst Līguma 2.5.punktā noteiktajām prasībām, **Izpildītājs** nomaina konkrēto apsardzes darbinieku, pamatojoties uz **Pasūtītāja** rakstveida iesniegumu.
   7. Nodrošināt, ka **Izpildītājam** visā Apsardzes pakalpojumu sniegšanas laikā ir spēkā esoša profesionālās civiltiesiskās atbildības apdrošināšanas polise saskaņā ar apsardzes darbību reglamentējošiem Latvijas Republikā spēkā esošiem normatīvajiem aktiem.
   8. Nodrošināt Objekta telpas Nr.\_\_\_\_ signalizācijas sistēmas paralēlu pieslēgumu **Izpildītāja** operatīvās reaģēšanas pultij, kas nodrošina mobilās grupas reaģēšanu, un uz apsardzes pulti, kas atrodas Objekta pirmā stāva vestibilā.
   9. Nodrošināt Objektā strādājošajiem apsardzes darbiniekiem pienākumu veikšanai nepieciešamos darba līdzekļus, uzturēt pienācīgā kārtībā apsardzes posteni, iepazīstināt apsardzes darbiniekus ar **Pasūtītāja** iekšējās kārtības noteikumiem, ciktāl tie attiecas uz Apsardzes pakalpojuma sniegšanu, un Līguma nosacījumiem.
   10. Iepazīstināt Objektā strādājošos apsardzes darbiniekus ar pamatinformāciju par **Pasūtītāju**, nodrošināt, ka Objektā strādājošie apsardzes darbinieki izturas laipni un pieklājīgi pret Objekta apmeklētājiem un **Pasūtītāja** darbiniekiem, kā arī neveic darbības vai pieļauj bezdarbību, kas varētu kaitēt **Pasūtītāja** interesēm un reputācijai.
   11. **Pasūtītāja** pretenzijas par sniegtajiem Apsardzes pakalpojumiem izskatīt 2 (divu) darbdienu laikā no rakstiski noformētās **Pasūtītāja** pretenzijas saņemšanas dienas, un nekavējoties novērst apsardzes darbībā konstatētos trūkumus.
   12. Nekavējoties mutiski (izmantojot tālruņa pakalpojumus) informēt **Pasūtītāja** kontaktpersonu \_\_\_\_\_\_\_\_\_\_\_\_\_\_\_\_\_\_\_, tālr.\_\_\_\_\_\_\_\_\_\_\_, par trauksmi (tajā skaitā tehniskām avārijām) Objektā un paziņot, ja nepieciešama **Pasūtītāja** pārstāvja klātbūtne Objektā.
   13. Nekavējoties izsaukt valsts policiju vai atkarībā no notikuma rakstura attiecīgos tehniskos un/vai glābšanas dienestus, ja **Izpildītājs** nevar novērst Objektam radušos draudus saviem spēkiem.
   14. Gadījumā, ja **Pasūtītāja** pārstāvis nav ieradies Objektā pēc telefoniskas informācijas saņemšanas par trauksmi Objektā vai atsakās ierasties Objektā, vai neatbild uz telefona zvaniem, tad **Izpildītājam** ir tiesības patstāvīgi noteikt Objekta neaizskaramības nodrošināšanai nepieciešamo apsardzes darbinieku skaitu un turpināt Objekta apsardzi līdz **Pasūtītāja** pārstāvja ierašanās brīdim vai mutisku norādījumu saņemšanas brīdim.
   15. Nodrošināt atbildības pāreju par Objekta apsardzes nodrošināšanu no viena apsardzes darbinieka otram, apsardzes kontroles žurnālā reģistrējot šādu informāciju:
       1. par Objekta nodošanu atbildīgā apsardzes darbinieka vārds, uzvārds un paraksts;
       2. Objekta nodošanas laiks;
       3. Objekta stāvoklis, pamatojoties uz Objekta ārējo apskati;
       4. par Objekta pieņemšanu atbildīgā apsardzes darbinieka vārds, uzvārds un paraksts.
2. **Pasūtītāja pienākumi**
   1. Pirms Objekta apsardzes uzsākšanas iepazīstināt **Izpildītāja** norīkoto Objekta apsardzes grupas vadītāju ar apsargājamā Objekta iekšējās kārtības noteikumiem, telpu izvietojumu, ugunsdzēsības līdzekļu atrašanās vietu, energoapgādes sistēmu, evakuācijas plānu, darba laiku, Objektā esošo apsardzes, ugunsdrošības un videonovērošanas sistēmu tehniskajiem līdzekļiem, kā arī remonta darbiem Objektā, ja tādi tiek veikti.
   2. Nodrošināt **Izpildītājam** Apsardzes pakalpojumu sniegšanai nepieciešamo: ugunsdzēšamo līdzekļu, bezmaksas telefona (tikai ar Objekta apsardzi saistīto sakaru veikšanai), apgaismojuma, ūdensvada un sanitāro mezglu pieejamību un lietošanas iespēju.
3. **Līgumcena un norēķinu kārtība**
   1. **Izpildītājs** par sniegtajiem Apsardzes pakalpojumiem iesniedz **Pasūtītājam** rēķinu par iepriekšējo mēnesi līdz katra mēneša 5.datumam un nodošanas pieņemšanas aktu (3.pielikums).
   2. **Pasūtītājs** apņemas samaksāt **Izpildītājam** atlīdzību par saņemtajiem Apsardzes pakalpojumiem **\_\_\_\_\_ EUR (summa vārdiem) diennaktī** un pievienotās vērtības nodokli Pievienotās vērtības nodokļa likumā noteiktajā apmērā, samaksu veicot uz Līgumā norādīto **Izpildītāja** kontu 15 (piecpadsmit) darbdienu laikā pēc ikmēneša nodošanas pieņemšanas akta parakstīšanas un rēķina par iepriekšējo mēnesi saņemšanas dienas.
   3. Paredzamā kopējā līgumcena **2 (diviem)** gadiem ir **\_\_\_\_\_\_ EUR (summa vārdiem**) un pievienotās vērtības nodoklis Pievienotās vērtības nodokļa likumā noteiktajā apmērā.
   4. Kopējā līgumcena **2 (diviem)** gadiem, kas noteikta Līguma 4.3.punktā, visā Līguma darbības laikā nevar tikt palielināta. Ja **Izpildītājs** izsaka vēlmi palielināt līgumcenu, tas uzskatāms par pamatu Līguma laušanai un jaunas iepirkuma procedūras organizēšanai. Šajā gadījumā **Izpildītājs** maksā **Pasūtītājam** vienreizēju līgumsodu 10% (desmit procentu) apmērā no kopējās Līguma summas.
   5. Pasūtītājs maksā **Izpildītājam** līgumsodu 0,1% (nulle komats viena) procenta apmērā no nesamaksātās summas par katru nokavēto maksājuma dienu, bet ne vairāk kā 10% (desmit procentus) no rēķinā par iepriekšējo mēnesi aprēķinātās summas.
4. **Pušu atbildība un strīdu izskatīšanas kārtība**
   1. **Izpildītāja** atbildība par apsardzes veikšanu Objektā iestājas ar apsardzes uzsākšanas dienu.
   2. **Izpildītājs** ir materiāli atbildīgs par Objektā esošo materiālo vērtību zudumu, bojājumu vai iznīcināšanu, ja Apsardzes pakalpojumu sniegšanas laikā to varēja paredzēt un nepieļaut.
   3. **Izpildītājam** jānodrošina Līguma 2.1., 2.4., 2.5. un 2.7.punktā minēto nosacījumu izpildi visā Apsardzes pakalpojumu sniegšanas laikā. Par katra šī nosacījuma neizpildes dienu **Izpildītājs** maksā **Pasūtītājam** līgumsodu 0,1% (nulle komats viena) apmērā, bet ne vairāk kā 10% (desmit procentu) apmērā no kopējās Līguma summas. Pēc attiecīgā fakta konstatēšanas, **Pasūtītājs**, pieaicinot **Izpildītāja** pārstāvi, sastāda aktu. Pēc 2 (divu) šādu aktu sastādīšanas **Pasūtītājam** ir tiesības vienpusēji izbeigt Līgumu pirms termiņa, par to rakstveidā informējot **Izpildītāju**.
   4. Ja **Izpildītājs** pārkāpj Līgumā noteiktās personas datu aizsardzības un drošības prasības, tad **Izpildītājs** maksā **Pasūtītājam** vienreizēju līgumsodu **1000.00 EUR** (viens tūkstotis *euro,* 00 centi) par katru atsevišķu pārkāpuma gadījumu. **Pasūtītāja** pienākums pirms līgumsoda ieturēšanas ir iesniegt **Izpildītājam** personas datu aizsardzības un drošības prasību pārkāpumu apstiprinošus pierādījumus.
   5. Līguma saistību neizpildes vai nepienācīgas izpildes gadījumā, vainīgā Puse atlīdzina otrai visus tiešos zaudējumus.
   6. Puses apņemas nodrošināt konfidencialitāti un neizpaust trešajām personām informāciju attiecībā uz otras Puses darbību, klientiem un komercnoslēpumiem, kas tām kļuvusi zināma Apsardzes pakalpojumu sniegšanas laikā. Šī noteikuma pārkāpšanas gadījumā vainīgā Puse atlīdzina otrai Pusei zaudējumus, kas tai nodarīti informācijas izpaušanas rezultātā.
   7. **Pasūtītājam** nodarīto materiālo zaudējumu un to izraisījušo apstākļu izvērtēšanai tiek izveidota komisija ar Pušu, apdrošinātāju pārstāvju, ekspertu un citu kompetentu personu piedalīšanos. Komisija sastāda aktu, kurā tiek atzīmēti Pušu kopējie un atšķirīgie viedokļi, nodarīto zaudējumu apmērs un to atlīdzināšanas kārtība.
   8. Visus jautājumus un strīdus, kas rodas starp Pusēm Apsardzes pakalpojumu sniegšanas laikā, Puses risina sarunu ceļā, rakstveidā piesakot pretenzijas un prasījumus, bet, ja nav iespējams vienošanos panākt – jebkurš strīds, nesaskaņa vai prasība, kas izriet no noslēgtā Līguma tiks izšķirts vispārējās jurisdikcijas tiesā.
   9. Neviena no Pusēm nav uzskatāma par atbildīgu par saistībām, ja iestājusies nepārvarama vara saskaņā ar Civillikumā noteikto.
5. **Konfidencialitātes noteikumi un personas datu aizsardzība un drošības prasības**
   1. Par konfidenciālu informāciju Līguma izpratnē Puses uzskata jebkādu informāciju, kas **Izpildītājam** un tā darbiniekiem kļuvusi zināma saistībā ar Apsardzes pakalpojumu sniegšanu (turpmāk tekstā - Konfidenciāla informācija).
   2. Par Konfidenciālu informāciju uzskatāma informācija saskaņā ar Līguma 6.1.punktā norādīto neatkarīgi no tā, kādā formā šī informācija ir ietverta, izveidota vai uzglabāta, t.i., tā var būt mutiskā, rakstiskā, elektroniskā vai jebkāda veidā datu nesējos noformētā formā.
   3. Apsardzes pakalpojumu sniegšanas ietvaros Konfidenciālo informāciju ir tiesīgs lietot tikai **Izpildītājs**, tā darbinieki, ja vien Puses Līguma darbības laikā rakstiski nevienojas citādāk.
   4. Puses ar Konfidenciālas informācijas prettiesisku izpaušanu Apsardzes pakalpojumu sniegšanas ietvaros saprot – Konfidenciālas informācijas nodošana mutiski, rakstiski, elektroniski vai jebkādā citā tehniskā veidā, tās kopēšana, pavairošana, kopēšana datu nesējos (disketēs, CD diskos, mini diskos, kā arī citos informācijas datu uzglabātājos), izplatīšana, pārdošana, dāvināšana, iznomāšana, izmainīšana, pārveidošana, labošana un nodošana trešajām personām vai citas līdzīgas darbības ar Konfidenciālo informāciju.
   5. Konfidencialitātes aizsardzības noteikumi neattiecas uz tādu informāciju:
      1. kas Konfidenciālas informācijas nodošanas laikā vai pēc tā ir publiski pieejama vai kļūst sabiedrībai pieejama (izņemot gadījumu, kad tā kļūst pieejama Līguma nosacījumu neizpildes rezultātā **Izpildītāja** vai tā darbinieku vainas dēļ);
      2. kas bija likumīgā kārtā **Izpildītājam** vai tā darbiniekiem pieejama pirms tās saņemšanas no **Pasūtītāja** (pierādāms ar rakstiskiem oficiāliem dokumentiem);
      3. kura saskaņā ar Latvijas Republikas spēkā esošiem normatīvajiem aktiem ir atklāta, vai kuru valdības, valsts vai pašvaldību iestādes noteikušas par atklātu;
      4. kura, ievērojot Latvijas Republikas spēkā esošo normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
      5. kura oficiāli ir publicēta **Pasūtītāja** interneta mājaslapā, preses izdevumos, grāmatās, publiski pieejamos informatīvos katalogos, bukletos, informatīvos iespiedmateriālos un reklāmās.
   6. **Izpildītājs** un tā darbinieki Konfidenciālo informāciju izmanto un pielieto, stingri ievērojot **Pasūtītāja** noteikumus, **Pasūtītāja** darbinieka mutiskos un rakstiskos norādījumus, apņemoties pakļauties arī citu **Pasūtītāja** darbību reglamentējošo dokumentu prasībām, piemēram, **Pasūtītāja** procedūru prasībām, kā arī citu dokumentu, kurus norādīs **Pasūtītāja** darbinieki, prasībām.
   7. **Izpildītājs** un tā darbinieki Konfidenciālo informāciju uzglabā tādā drošā vietā un veidā, lai pilnībā izslēgtu iespēju citām trešajām personām piekļūt pie Konfidenciālas informācijas. **Izpildītājam** un tā darbiniekiem jāizmanto visi iespējamie aizsardzības līdzekļi, lai droši uzglabātu Konfidenciālo informāciju. Ja **Izpildītāja** vai tā darbinieku rīcībā nav pietiekoši droši Konfidenciālas informācijas aizsardzības līdzekļi, tam ir pienākums nekavējoties informēt **Pasūtītāju** par šādiem apstākļiem, lai vienotos par tālāko darbību.
   8. **Izpildītājs** ir atbildīgs, lai nekavējoties, pēc iespējas saprātīgi īsākā laikā, tas paziņotu **Pasūtītājam** par katru gadījumu, kad Konfidenciālā informācija, kas tika nodota **Izpildītājam** vai tā darbinieku rīcībā, ir nozaudēta (neatkarīgi no nozaudēšanas iemesliem), trešo personu nolaupīta vai notikusi trešo personu prettiesiska un pretlikumīga iejaukšanās – informācijas pārveidošana, daļēja vai pilnīga dzēšana, pārkopēšana un nodošana citām personām, kurām nav Līgumā paredzētas tiesības piekļūt Konfidenciālai informācijai, kā arī, ja notikušas cita veida prettiesiskas vai pretlikumīgas darbības ar Konfidenciālo informāciju, ja iestājušies Nepārvaramas varas apstākļi, kā arī visiem iespējamiem līdzekļiem censties novērst un/vai mazināt nevēlamās sekas.
   9. Pēc **Pasūtītāja** vai tā darbinieku pirmā pieprasījuma **Izpildītājam** ir pienākums nekavējoties atdot **Izpildītāja** vai tā darbinieku rīcībā nodoto vai nonākušo Konfidenciālo informāciju.
   10. **Izpildītājs** nodrošina, ka pēc **Pasūtītāja** vai tā darbinieku pirmā pieprasījuma nekavējoties tiek iznīcināta Konfidenciālā informācija (pēc **Pasūtītāja** vai tā darbinieku norādījumiem - visā tās apjomā, tās atsevišķas daļas, tās oriģināli, kopijas vai cita veida atvasinājumi), kā arī nodrošina, ka tiek izpildīti citi **Pasūtītāja** vai tā darbinieku norādījumi attiecībā par Konfidenciālo informāciju, ja vien tie nav pretrunā ar Latvijas Republikas spēkā esošo normatīvo aktu prasībām vai Līguma noteikumiem.
   11. **Izpildītājs** pēc Konfidenciālās informācijas saņemšanas uzņemas pilnīgu atbildību par to, lai jebkurā brīdī, kamēr **Izpildītāja** vai tā darbinieku rīcībā un atbildībā ir nodota Konfidenciāla informācija, tas spētu sniegt **Pasūtītājam** informāciju par Konfidenciālas informācijas glabāšanas vietu, uzglabāšanas apstākļiem, kā arī pēc **Pasūtītāja** pirmā pieprasījuma spētu nekavējoties uzrādīt Konfidenciālo informāciju, tās atrašanās un glabāšanas vietu un sniegt informāciju par Konfidenciālās informācijas glabāšanas apstākļiem. **Izpildītājam** un tā darbiniekiem jāņem vērā **Pasūtītāja** norādījumi un ieteikumi attiecībā par Konfidenciālas informācijas glabāšanas vietu un apstākļiem.
   12. Ja **Pasūtītājs** Līguma darbības laikā vēlēsies paplašināt Konfidenciālās informācijas lietotāju loku no **Izpildītāja** puses, par to Puses vienosies atsevišķi, noslēdzot rakstisku vienošanos, ar kuru tiks iepazīstinātas personas, kurām tiks piešķirta iespēja piekļūt Konfidenciālai informācijai.
   13. **Pasūtītājs** ir personas datu pārzinis un **Izpildītājs** ir personas datu apstrādātājs.
   14. **Izpildītāja** pienākumi attiecībā uz personas datu aizsardzību ir šādi:
       1. nodrošināt, ka **Izpildītāja** pārstāvji, kuriem būs iespēja piekļūt personas datiem, ievēros konfidencialitāti un apstrādās personas datus tikai saskaņā **Pasūtītāja** rakstveida norādījumiem, un tikai un vienīgi Līgumā minēto saistību izpildei;
       2. tikai ar **Pasūtītāja** rakstveida piekrišanu piesaistīt apakšuzņēmēju drošības sistēmu darbības nodrošināšanai, darbības traucējumu novēršanai un jaunas funkcionalitātes izstrādei. Nodrošināt, ka apakšuzņēmējam ir tādi paši personas datu aizsardzības pienākumi, kādus ir uzņēmies **Izpildītājs** saskaņā ar Līgumu;
       3. nekavējoties un pienācīgi izskatīt visus **Pasūtītāja** rakstveida informācijas pieprasījumus attiecībā uz personas datu apstrādi;
       4. sniegt **Pasūtītājam** atbalstu un atbildēt uz datu subjekta pieprasījumu un nodrošināt datu subjekta tiesību īstenošanu;
       5. sniegt **Pasūtītājam** atbalstu personas datu aizsardzības pārkāpumu fiksēšanā un paziņošanā uzraudzības iestādei un/vai datu subjektam.
   15. **Izpildītājam** aizliegts kopēt, uzglabāt personu datus, kā arī nodot un izpaust tos trešajai personai, izņemot Latvijas Republikā spēkā esošos normatīvajos aktos noteiktos gadījumus.
   16. **Pasūtītājam** ir pienākums rakstveidā sniegt norādījumus **Izpildītājam** par personas datu apstrādi un aizsardzību.
   17. **Pasūtītājam** ir tiesības:
       1. saņemt no **Izpildītāja** informāciju, kas apliecina personas datu apstrādes un aizsardzības atbilstību Latvijas Republikā spēkā esošo normatīvo aktu prasībām;
       2. pastāvīgi uzraudzīt Apsardzes pakalpojumu sniegšanas kvalitāti;
       3. dot **Izpildītājam** obligāti izpildāmus norādījumus jautājumos, kas saistīti ar Apsardzes pakalpojumu godprātīgu, kvalitatīvu, savlaicīgu un Latvijas Republikā spēkā esošiem normatīvajiem aktiem atbilstošu sniegšanu;
       4. iesniegt **Izpildītājam** pamatotu rakstisku pieprasījumu nekavējoties izbeigt Apsardzes pakalpojumu sniegšanu, ja **Pasūtītājs** konstatējis, ka **Izpildītājs** nepilda noteiktās prasības attiecībā uz apjomu vai kvalitāti;
       5. saņemt no **Izpildītāja** informāciju, kas apliecina personas datu apstrādes atbilstību piemērojamo Latvijas Republikā spēkā esošo normatīvo aktu prasībām;
       6. pieprasīt **Izpildītājam** novērst drošības nepilnības, kas radušās Apsardzes pakalpojumu sniegšanas laikā.
6. **Līguma darbības laiks un tā izbeigšana**
   1. Līgums ir spēkā ar tā parakstīšanas dienu līdz saistību pilnīgai izpildei.
   2. **Pasūtītājs** var vienpusēji izbeigt Līgumu, rakstveidā informējot **Izpildītāju** vismaz 2 (divus) mēnešus iepriekš.
   3. Ja **Izpildītājs** nav ievērojis kādu no Līguma 2.4., 2.5., 2.6. un 2.7.punktu nosacījumiem vai izpildījis tos nekvalitatīvi, **Pasūtītājs** bez jebkādu zaudējumu atlīdzināšanas **Izpildītājam** ir tiesīgs vienpusēji izbeigt Līgumu, par to rakstveidā informējot Izpildītāju 5 (piecas) darbdienas iepriekš.
   4. **Pasūtītājs** ir tiesīgs vienpusēji izbeigt Līgumu pirms Līguma termiņa beigām bez jebkādu zaudējumu atlīdzināšanas **Izpildītājam**, ja **Pasūtītājam** zūd nepieciešamība pēc Apsardzes pakalpojumiem, par to rakstveidā informējot **Izpildītāju** 1 (vienu) mēnesi iepriekš.
   5. **Izpildītājam** ir tiesības pirms termiņa izbeigt Līgumu, rakstveidā informējot **Pasūtītāju** ne mazāk kā 2 (divus) mēnešus iepriekš, ja **Pasūtītājs** nav veicis Līgumā noteiktos maksājumus ilgāk par 2 (diviem) mēnešiem no rēķina iesniegšanas dienas.
7. **Citi nosacījumi**
   1. **Pasūtītāja** kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   2. **Izpildītāja** kontaktpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
   3. Visi Līguma grozījumi un papildinājumi ir spēkā tad, ja tie noformēti rakstveidā un Puses tos ir parakstījušas.
   4. Puses vienojas, ka visas pretenzijas, izņemot Līguma 2.11.punktā minētās pretenzijas, tiek izskatītas 5 (piecu) darbdienu laikā no to iesniegšanas dienas.
   5. Līgums ir sagatavots 2 (divos) eksemplāros – katrai Pusei pa vienam, abiem eksemplāriem ir vienāds juridisks spēks.

**9. Pušu rekvizīti un paraksti**

|  |  |
| --- | --- |
| **PASŪTĪTĀJS:** | **IZPILDĪTĀJS:** |
| **AS “Publisko aktīvu pārvaldītājs Possessor”**  K.Valdemāra iela 31, Rīga, LV – 1887  Reģ.Nr.40003192154  Konts: Nr.LV17HABA0551032309150  Banka: “Swedbank” AS |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis A.Mitenbergs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**3.pielikums**

**pie līguma Nr.POSSESSOR/2020/64**

NODOŠANAS PIEŅEMŠANAS AKTS

2020.gada \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_, kuras vārdā saskaņā ar statūtiem rīkojas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk – Izpildītājs), no vienas puses, un

AS “Publisko aktīvu pārvaldītājs Possessor” (turpmāk – Pasūtītājs), vienotais reģistrācijas Nr.40003192154, juridiskā adrese - K.Valdemāra iela 31, Rīga, LV-1887, kuras vārdā saskaņā ar Pasūtītāja valdes 2020.gada 5.marta lēmumu Nr.27/188 „Par nodošanas un pieņemšanas aktu parakstīšanas un vizēšanas kārtību” pilnvarotas rīkoties Administratīvā departamenta vadītāja Ingrīda Purmale un Finanšu departamenta vadītāja Jolanta Roze, no otras puses, kopā saukti Puses, sastādīja šo aktu par to, ka Izpildītājs nodod un Pasūtītājs pieņem Izpildītāja darbu.

Puses konstatē, ka Izpildītājs saskaņā ar 2020.gada \_\_\_\_\_\_\_\_\_\_ noslēgto Iepirkuma līgumu Nr.POSSESSOR/2020/64 par AS “Publisko aktīvu pārvaldītājs Possessor” ēkas un teritorijas K.Valdemāra ielā 31, Rīgā, apsardzi (norāda periodu) ir veicis AS “Publisko aktīvu pārvaldītājs Possessor” ēku un teritorijas apsardzi.

Samaksa par darbu: EUR \_\_\_\_\_\_\_\_\_ (summa vārdiem), t.sk. PVN 21% EUR \_\_\_\_\_ (summa vārdiem).

Šis akts sastādīts divos eksemplāros, no kuriem viens glabājas pie Pasūtītāja, otrs pie Izpildītāja.

|  |  |
| --- | --- |
| *Nodeva:* | *Pieņēma:* |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | AS “Publisko aktīvu pārvaldītājs Possessor”  Administratīvā departamenta vadītāja |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_I.Purmale |
|  |  |
|  | Finanšu departamenta vadītāja |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_J.Roze |

1. Informāciju par to, kā ieinteresētais piegādātājs var reģistrēties par Nolikuma saņēmēju sk. <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. Ar Drošības sistēmām šī iepirkuma ietvaros saprot Objekta teritorijā Pasūtītāja īpašumā un pārvaldīšanā esošajos nekustamajos īpašumos uzstādītās ugunsgrēka atklāšanas un trauksmes signalizācijas sistēmas, apsardzes signalizācijas sistēmas, videonovērošanas sistēmas (Tehniskās specifikācijas 1.4.punkts). [↑](#footnote-ref-2)
3. Ja Pretendents ir veicis Objekta apskati iepirkuma “AS “Publisko aktīvu pārvaldītājs Possessor” ēku un teritorijas K.Valdemāra ielā 31, Rīgā, apsardze” (POSSESSOR/2020/56) ietvaros, papildus Objekta apskate nav nepieciešama un Pretendents iesniedz šī iepirkuma ietvaros Pasūtītāja kontaktpersonas izsniegto izziņu. [↑](#footnote-ref-3)